Rekord - Blic Online\nPrema zvaničnim podacima Ministarstva unutrašnjih poslova Republike Srbije o broju novoregistrovanih putničkih vozila u prvih šest meseci 2021. godine u Srbiji, Kia vozila zauzela su četvrto mesto među ukupno 38 marki automobila koje su registrovane u našoj zemlji. Ovo je do sada ubedljivo najbolji prodajni rezultat i plasman Kije u poslednjih 20 godina. Sa 748 prodatih novih putničkih vozila Kia se plasirala na četvrto mesto iza Škode (2.610 vozila), Fijata (1.569) i Tojote (777). Sa tržišnim udelom od preko 5,8% Kija u Srbiji beleži rezultat koji je čak i iznad evropskog proseka (3,9%).\nREKORDNIH 31,2 STEPENA Najtopliji dan u irskom Belivetikoku\nTemperatura u Severnoj Irskoj dostigla je u subotu rekord jer su termometri pokazivali iznad 30 stepeni Celzijusevih.\nRekordne temperature u Dolini smrti i Las Vegasu, gore šume u Kaliforniji (FOTO)\nŠumski požari besne na zapadu Sjedinjenih Američkih Država, koji je pogodio toplotni talas, a u više oblasti zabeležene su rekordno visoke temperature.\nCrni rekord: Više od 5.000 MRTVIH prošle nedelje u Rusiji\nProšle sedmice od korone je u Rusiji preminulo 5.077 osoba, što je naveći broj smrtnih slučajeva tokom nedelju dana od početka pandemije.\nDa li biste platili 6.100 dolara za burger i čekali ga dve nedelje? "Golden boj" burger je najskuplji na svetu, a ako ga probate - učinili ste nešto divno\n"Golden boj" specijalitet napravljen od japanske "vagi" govedine, kavijara Beluge, kraljevske krabe, belog tartufa i ostalih sastojaka vrhunskog kvaliteta, upravo je oborio rekord i postao najskuplji burger na svetu sa cenom od 6.000 američkih dolara.\nU Rusiji ponovo rekordan dnevni broj umrlih od korone\nU Rusiji je zabeležen novi "crni" rekord u broju umrlih od korona virusa za 24 sata - 737, a od početka pandemije preminulo je ukupno 139.316 ljudi, saopštio je danas operativni štab za borbu protiv širenja korona virusa.\nNordijske zemlje registrovale rekordne temperature: 34 stepena kod Arktičkog kruga\nNordijske zemlje su tokom vikenda registrovale gotovo rekordne temperature, uključujući u nekim oblastima najvišu temperaturu od 34 stepena.\nIMA NAJDUŽI JEZIK NA SVETU "Može da dotakne lakat jezikom, a za minut dodirne nos 219 puta!"\nIndijac Pravin (20) već je postavio nacionalni rekord za najduži i najbrži jezik, a sada je u trci i da uđe u Ginisovu knjigu rekorda.\nEVROPA I AMERIKA GORE Letnje usijanje obara sve rekorde, a narednih dana će biti još VRELIJE\nTalas vreline pogodio je Evropu i severozapadnu Ameriku, sa temperaturama koje su obarale sve dosadašnje rekorde.\nRekordan broj umrlih u jednom danu u Kolumbiji\nU Kolumbiji je tokom prethodnog dana registrovan rekordan dnevni broj smrtnih slučajeva povezanih sa kovidom 19, saopštilo je kolumbijsko Ministarstvo zdravlja.\nCrna Gora je tokom prvog dana masovne imunizacije postigla rekord vakcinacijom skoro 10.000 građana protiv virusa korona, saopštilo je Ministarstva zdravlja.\nU Valjevu oboren dnevni rekord u broju datih vakcina\nJuče je na vakcinalnom punktu valjevskog Doma zdravlja u hotelu “Grand” oboren rekord u broju datih doza za jedan dan – 912.\nNovi crni rekord u Indiji: Više od 352.000 novozaraženih, stiže pomoć iz čitavog sveta\nIndija oborila svetski rekord po broju inficiranih u danu


Posebne pogodnosti za sportiste – Srednja škola Dositej\nPOSEBNE POGODNOSTI PRI UPISU – AKCIJE\nProfesionalnim mladim sportistima i onima koji su na putu da to postanu, Srednja škola “DOSITEJ” izlazi u susret omogućujući im da uspešno završe srednju školu i steknu odlično obrazovanje. Akademija “DOSITEJ”, kao I srednja škola “DOSITEJ”, prema potrebama i sportskim aktivnostima đaka organizuje nastavu tako da uskladi dve njihove najvažnije obaveze – školu i njihove sportske aktivnosti.\nCilj nam je da podržimo mlade, talentovane ljude u njihovom odabiru da se bave sportom, ali i da im pružimo sve uslove kojim će dobiti kvalitetnu nastavu uz posvećenje stručnog kadra i podršku mentora.\nkvalitetan smeštaj i ishrana u organizaciji škole\nčasovi redovne nastave usklađeni sa terminima sportskih aktivnosti\nnaknada izostavljenih časova\nzajedničko planiranje i usklađivanje školskih obaveza učenika sa višednevnim sportskim obavezama, kao što su takmičenja i pripreme za takmičenja\npodrška nastavnog kadra i dodatni rad sa mentorom\nposebne pogodnosti za uspešne sportiste\nrad vaspitača u školskom smeštaju (za grupu od deset i više učenika)\nsavremena nastava i bogat vannastavni program\nvanredno školovanje za učenike starijih razreda (starijih od 17 godina)\ni druge posebne pogodnosti po zahtevu učenika i roditelja\nAkademija “DOSITEJ”, kao i srednja škola “DOSITEJ”, imaju uspešnu saradnju sa omladinskim školama sporta i sportskim klubovima iz Beograda i Srbije. Želimo da zajedničkim snagama obrazujemo, vaspitavamo i podržavamo naše mlade sportiste, te pozivamo sve omladinske škole i sporta i klubove iz Srbije i regiona da na obostrano zadovoljstvo, a na korist učenika uspostavimo partnerstvo. Za članove udruženja i klubova naših partnera obezbeđujemo posebne uslove, koji se odnose i na umanjenje školarine.\nSport doprinosi ne samo pravilnom fizičkom razvoju, već i kompletnom formiranju ličnosti, uči toleranciji, strpljenju, istrajnosti i postavljanju visokih ciljeva. Bavljenje sportom utiče na pojedinca tako da brzo uči o značaju preuzimanja odgovornosti u ključnom trenutku i obeležava na poseban način ljude koji vole sport i nesebično mu se daju u najlepšem dobu svog života.\nU okviru Akademija “DOSITEJ, Srednja medicinska škola “DOSITEJ” vaspitava i obrazuje buduće medicinske i sportske radnike, ali i neguje sportske vrednosti, koje želimo da prenesemo i na sve naše učenike. Bez obzira za koju školu da se odluče u okviru naše Akademije “DOSITEJ”, naši učenici će imati mogućnost i privilegiju da slušaju specijalna stručna predavanja o savremenim trendovima u sportu i sportskom životu. Pored upoznavanja sa sistemom rada na fakultetu i povezivanja sa stručnim kadrom, naši učenici imaće posebne povoljnosti za upis i dalje školovanje ukoliko odluče da se usavršavaju i napreduju uz podršku Akademije “DOSITEJ”.


Puštena u rad prva vetroelektrana u Bosni i Hercegovini - Gradjevinarstvo.rs\n19.03.2018. | Energetski portal\nTokom prošle nedelje puštena je u rad vetroelektrana Mesihovina, prva vetroleketrana u Bosni i Hercegovini i jedna od najvećih vetroelektrana na prostoru jugoistočne Evrope.\nSmeštena je u središnjem delu Opštine Tomislavgrad, ima 22 vetroagregata ukupno instalisane snage 50,6MW i godišnje proizvodnje od oko 165,17GWh. Uz prosečnu potrošnju domaćinstva od 6.000kWh godišnje, VE Mesihovina može snabdeti električnom energijom oko 27.500 domaćinstava, kazao je generalni direktor Elektroprivrede HZ HB Marinko Gilja. On je podsetio da je Elektroprivreda HZ HB 2004. godine pokrenula projekat „Analiza mogućnosti korišćenja energije vetra u proizvodnji električne energije u BiH” u okviru koga su vršena merenja jačine vetra na deset lokacija, od kojih su kao perspektivne odabrane tri, a prioritet je dat vetroelektrani Mesihovina.\nUkupna vrednost investicije je oko 82 miliona evra od čega se najveći deo, 72 miliona evra, odnosi na kredit Nemačke državne banke za razvoj (KfW), dodao je Gilja. Po njegovim rečima, Elektroprivreda HZ HB jedino je elektroprivredno poduzeće u BiH koje proizvodi električnu energiju isključivo iz obnovljivih izvora. - U našem sistemu je sedam hidroelektrana, a sada imamo i jednu vetroelektranu. Dakle, korist od VE Mesihovina je velika, posebno što izgradnjom svojih proizvodnih kapaciteta smanjujemo uvoz energije, postajemo uspešniji tržišni konkurenti i naravno, iz svojih kapaciteta, osiguravamo kvalitetnu i kontinuiranu isporuku električne energije većem broju svojih kupaca. Prvi smo u BiH koji smo realizovali iskorišćenje energije vetra i na to smo ponosni jer, prateći nove tehnologije, idemo ukorak sa savremenim energetskim prioritetima čuvajući okolinu i prirodne resurse - istakao je generalni direktor Elektroprivrede HZ HB.


Brisel o američkim sankcijama protiv „Severnog toka 2“: Suprotno međunarodnom pravu - 04.12.2020, Sputnik Srbija\nEvropska komisija je protiv sankcija koje treće zemlje uvode protiv kompanija EU i smatra da se njihova ekstrateritorijalna primena kosi s međunarodnim pravom... 04.12.2020, Sputnik Srbija\nvesti, svet, evropa, evropska unija (eu)\nEvropska komisija je protiv sankcija koje treće zemlje uvode protiv kompanija EU i smatra da se njihova ekstrateritorijalna primena kosi s međunarodnim pravom, rekao je portparol Komisije Peter Stano povodom mogućeg širenja američkih sankcija protiv „Severnog toka 2“. Evropska politika se određuje u Evropi, a ne u trećim zemljama, rekao je on.\nStejt department je još u oktobru najavio proširenje sankcija protiv gasovoda, koje bi mogle uticati na više od 120 kompanija.\nZabranjeno im je pružanje usluga, robe ili finansiranje za „modernizaciju ili instaliranje opreme“ na brodovima koji će raditi na projektu.\nInače, ove sankcije uključene su u nacrt budžeta za odbranu SAD za fiskalnu 2021. godinu, koji bi trebalo da bude usvojen do kraja tekuće kalendarske godine.\n„Evropska komisija se protivi uvođenju sankcija od strane trećih zemalja u odnosu na kompanije EU, koje na zakonit način vode poslove. Ekstrateritorijalna primena sankcija je u suprotnosti sa međunarodnim pravom. Evropska politika se određuje u Evropi, a ne u trećim zemljama“, rekao je Stano.\nEU je spremna da štiti svoje interese i interese svojih kompanija, dodao je on.\n„EU je potpuno privržena zaštiti interesa Unije, kao i fizičkih i pravnih lica koja ostvaruju svoja prava u skladu sa zakonom“, istakao je Stano.\nStano dodaje i da Brisel želi da sa novom američkom administracijom razmotri pitanje sankcija prema evropskim kompanijama, ali i da Komisija radi na predlozima kako da se umanji uticaj ekstrateritorijalnih sankcija trećih zemalja na EU.\n„Naše gledište biće izloženo u specijalnom saopštenju o jačanju ekonomskog i finansijskog suvereniteta Evrope koje planiramo uskoro da predstavimo“, rekao je Stano.\nRanije danas iz Kremlja je saopšteno da će Rusija učiniti sve kako bi zaštitila svoje interese u svetlu koraka koje je nedavno preduzela Amerike po pitanju izgradnje gasovoda „Severni tok 2“.


Predstavnici ŽICG posjetili sajam tehnike u Berlinu, InnoTrans 2018\nPredstavnci željezničke infrastrukture su prihvatili poziv Udruženja njemačke željezničke industrije da prisustvuju tradicionalnom međunarodnom trgovinskom sajmu za saobraćajnu tehnologiju i inovativne komponente, koji je održan u Berlinu, u periodu 18.-21. septembra 2018. godine.\nU skladu sa inovativnom snagom njemačke željezničke industrije, berlinski izložbeni prostor je bio najveća svjetska platforma za željezničku saobraćajnu tehnologiju, istakavši važnost željezničkog saobraćaja za održivu mobilnost.\nMoćni partneri su predstavili inovacije u raznim segmentima željezničkih tehnologija, kao što su: javni saobraćaj, infrastruktura, itd. i prikazali trendove na tržištu u 60 zemalja svijeta.\nOvom prilikom je više od od 3.000 izlagača, iz 60 zemalja, u 41 hali i na otvorenom prostoru sa 3.500 m kolosjeka, prezentovalo oko 4 hiljade inovacija.\nPredstavnici ŽICG su ostvarili kontakte sa raznim dobavljačima opreme iz Francuske, Austrije i Njemačke, odnosno predstavnicima firmi: PLASSER & THEURER, Getzner, Goldschmidt, Fraucher, Geismar, itd. cilju ostvarivanja, odnosno nastavka saradnje, na polju unapređenja stanja mehanizacije u ŽICG, koja je neophodna za održavanje željezničke infrastrukture. Sve ovo treba da doprinese bezbjednijem, efikasnijem i sigurnijem odvijanju željezničkog saobraćaja. Grupa koji je predvodio predsjednik Odbora direktora, prof.dr Safet Kalač, imala je čast i zadovoljstvo da se upozna sa najmodernijim dostignućima iz oblasti tehnike koja se koristi za održavanje željezničke infrastrukture, kao i mogućnost da stečena iskustva prenese i iskoristi u svom svakodnevnom radu na održavanju željezničke infrastrukture.\nVođene su diskusije sa predstavnicima raznih izlagača o aktuelnim potrebama ŽICG i dostupnosti odgovarajuće najsavremenije opreme. Razmatrana su aktuelna pitanja koja se tiču potreba ŽICG i načina da se obezbijedi praćenje najsavremenijih dostignuća i njihova primjena na željeznički saobraćaj u Crnoj Gori.


KOMENTAR: ARHIV MKSJ-a MORA BITI DOSTUPAN SVIMA | Institute for War and Peace Reporting\nKOMENTAR: ARHIV MKSJ-a MORA BITI DOSTUPAN SVIMA\nPolitički lideri bi trebalo da zahtevaju potpun i slobodan pristup arhivu Tribunala, umesto što raspravljaju o mestu gde će on posle svega biti smešten.\nSa približavanjem zatvaranja Tribunala, koje se planira 2010. godine, rasplamsava se i javna debata o tome gde će naposletku biti smeštena bogata arhivska zbirka te institucije.\nPoslednjih sedmica ni tročlano bosansko predsedništvo ne uspeva usaglasiti svoj stav o ovom pitanju, i pored velikog broja zahteva da se, po okončanju rada Tribunala, njegova dokumentacija smesti u Sarajevo.\nNo, predsedništvo raspravlja o pogrešnom pitanju.\nPripremajući se da donese konačnu odluku, Savet bezbednosti je od savetodavne komisije – na čijem je čelu bivši tužilac Tribunala, Ričard Goldstoun (Richard Goldstone) – zatražio da do kraja ove godine saopšti preporuku koja će se ticati krajnje lokacije i načina korišćenja arhiva Tribunala nakon 2010.\nOva komisija – kao i komentatori koji se tim pitanjem bave – naširoko raspravljaju o krajnjem vlasništvu nad arhivom i njegovom smeštaju. Nasuprot uobičajenom poimanju ovog problema, mi smatramo da bi se prebacivanjem arhiva u Bosnu (ili bilo koju drugu eks-jugoslovensku republiku) malo ili nimalo olakšale istrage koje se tiču istorije regiona ili onoga što se dešavalo u ratovima koji su vođeni tokom devedesetih.\nSa druge strane, skidanje vela tajnosti sa brojnih zbirki dokumenata iz arhiva predstavljaće glavni doprinos boljem razumevanju nedavne prošlosti regiona.\nArhiv Međunarodnog krivičnog suda za bivšu Jugoslaviju (MKSJ) predstavlja ogromnu i neprocenjivu zbirku, čiji će fond biti neophodan svakome ko bude istraživao ono što se, u bilo kojoj od republika bivše Jugoslavije, dešavalo tokom devedesetih.\nAli, najvažnije je da se radi o digitalizovanom arhivu. Tokom poslednjih 15 godina, osoblje MKSJ-a skeniralo je doslovno svaki dokument, pa je mnoge od njih moguće i elektronski pretraživati, tako da je svako ko ima pristup kompjuterima Tribunala u prilici da među milionima dokumenata koje su prikupili istražitelji pronađe reference koje se tiču neke osobe, mesta, reči ili teme.\nNo, većina dokumenata – iako ih je lako pronaći i zatražiti preko identifikacionog broja – trenutno nije dostupna javnosti. Znatan deo zbirke istražitelji Tribunala pribavili su pod uslovima koji joj onemogućavaju ili ograničavaju pristup. Mnoge koristi od MKSJ-ovog doista modernog sistema pretraživanja dokumenata u velikoj su meri anulirane složenim i obuhvatnim ograničenjima njihovog korišćenja.\nZahvaljujući preteranoj tajnovitosti koja okružuje dokumenta Tribunala, istina o mnogim zbivanjima iz perioda nedavnih ratova uskraćena je žrtvama i advokatima, istraživačima i novinarima.\nTo je pokazala i parnica koju je pred Međunarodnim sudom pravde (MSP) Bosna pokrenula protiv Srbije, i u kojoj je najviši sud UN-a Srbiju oslobodio direktne krivice za genocid koji je tokom devedesetih počinjen u bosanskom ratu.\nS obzirom na politiku zaštite tajnosti koja se praktikuje u samom Tribunalu, timu bosanskih pravnika nije bio omogućen uvid u kompletne, neredigovane zapisnike sa sastanaka jugoslovenskog Vrhovnog saveta odbrane (VSO), odnosno u dokumentaciju koja je u tajnom i neredigovanom obliku pred Tribunalom bila korišćena na suđenju pokojnom jugoslovenskom predsedniku Slobodanu Miloševiću.\nTa su dokumenta svakako doprinela tome da sudsko veće MKSJ-a u jednoj svojoj preliminarnoj odluci obrazloži da dokazi tužilaštva opravdavaju optužbu za genocid. Ali ključni segmenti tih dokumenata, redigovani od strane srbijanskih zvaničnika, još uvek nisu dostupni javnosti.\nPrimer sa zapisnicima VSO-a pokazuje da se suštinsko pitanje ne tiče same fizičke lokacije, niti krajnjeg vlasništva nad arhivom Tribunala, nego univerzalnog pristupa dokumentima unutar nje. Malo je verovatno da će čuvari iz UN-a dopustiti univerzalan neograničen pristup, ali bi Ujedinjene nacije makar trebalo da uspostave mehanizam za skidanje oznake poverljivosti sa dokumenata u slučaju žalbe potencijalnog korisnika ili suverene države. Svaki potencijalni korisnik trebalo bi da ima koristi, kako od unapređene digitalne pretrage, tako i od pristupa svim relevantnim dokumentima.\nPotencijalni korisnici trenutno nemaju nikoga ko bi zastupao njihove interese, niti makar i najelementarniju predstavu o tome kako je organizovana ogromna građa Tribunala.\nProtekle smo decenije i nas dvoje koristili manji deo dokumentarne građe MKSJ-a. Bili smo u prilici da osmotrimo i organizacione sisteme koje pri dodiru sa ogromnom dokumentacijom Tribunala svakodnevno koriste istražitelji, advokati i sudije.\nInformacijama se uglavnom pristupa posredstvom komjutera, i one su interno dostupne svakome ko poseduje šifru i makar rudimentarno poznaje način na koji su katalogizovane različite vrste dokumenata.\nNa osnovu onoga što smo saznali o dokumentima i praksi, očekujemo da će ovi izvori ubuduće uglavnom biti korišćeni na sledeći način: istraživač će iz bilo kog dela sveta, posredstvom kompjutera priključenog na internet, pristupati veb-sajtu Tribunala. Korisnik ili korisnica će, odtipkavši temu o kojoj želi da se obavesti, pokrenuti kompjutersku pretragu – ustrojenu prema okrivljenom licu, datumu, imenu, mestu, ili registarskom broju dokaza (osmocifrenom broju koji MKSJ dodeljuje svakoj stranici dokumentacije koju procesuira).\nKorisnik ili korisnica će potom biti usmeren ka izvesnom broju dokumenata koji sadrže ono što je zatraženo. Takav veb-sajt već postoji. On sadrži transkripte svega što je izgovoreno na svim dosadašnjim suđenjima, pri čemu te transkripte – nažalost – nije moguće digitalno pretraživati. Ukoliko bude primenjena odgovarajuća tehnologija, oni bi to mogli postati u roku od nekoliko sedmica.\nSamo će u retkim prilikama korisniku ili korisnici biti neophodan originalni dokument – da bi se proverio neki pečat ili potpis, da bi se utvrdila pisaća mašina na kojoj je dotični dokument nastao – dok će armiji korisnika biti omogućeno da, u potrazi za svakim pojavljivanjem neke reči, pretraži milione dokumenata.\nU stvari, mnogi dokumenti iz arhive Tribunala i nisu originali. Na primer, istražitelji Tribunala su iz arhiva Bosanske Federacije preuzeli stotine hiljada dokumenata, ali na ograničeno vreme, kako bi im se dodelio registarski broj i kako bi bili skenirani.\nA potom su, u većini slučajeva, istražitelji ta dokumenta vratili u njihov matični arhiv – izuzev ukoliko se nije radilo o dokumentima koja su pribavljena od strane NATO-snaga u Bosni (SFOR) ili posredstvom nekog drugog vida prinude.\nArhiv Tribunala zadržava „verifikovanu kopiju“ originala, kao i prikladno pretraživ digitalni zapis dokumenta. Radi dodatne potvrde autentičnosti, istražitelj će morati da ode u regionalni arhiv u kojem se čuva original.\nOvde, kao i u većini slučajeva, ne možete da očekujete ništa bolje od skenirane, elektronske kopije, a digitalni zapis ima veliku prednost jer je pretraživ, prepoznatljiv, te da je istraživaču dostupan u roku od nekoliko sekundi.\nNo, tu se pojavljuje i stvarna prepreka širokoj upotrebi izvora Tribunala. Istraživaču će možda biti rečeno da je dokument koji je zatražio zapečaćen na 10, 15, 25 godina, ili zauvek – te da otuda nije dostupan. Još gore: mnoga dokumenta su povučena iz pretražive baze podataka zbog toga što je UN nastojao da zaštiti svoje države članice od neprijatnih otkrića.\nOgroman fizički obim arhiva Tribunala postaće preveliki, nepodnošljivi teret za grad ili državu gde će biti smešten.\nKorisnici koji sede ispred svojih kompjutera u Njujorku, Beču, Zagrebu, Beogradu, Prijedoru, pa čak i u svojim sarajevskim domovima, neće želeti da se odreknu ogromnih preimućstava digitalne pretrage i kopaju po ogromnim, nesavladivim fizičkim arhivama.\nU međuvremenu, smeštaj, održavanje i čuvanje tog dragocenog materijala podrazumevaće i ogromne troškove na ime onih koji se staraju o njemu. Za smeštaj takve zbirke moralo bi da bude podignuto novo, veliko zdanje, opremljeno klima-uređajima i fizički obezbeđeno bolje no što su to danas sarajevski arhivi.\nMnogi posmatrači su zaključili kako su dva najozbiljnija kandidata za trajni fizički smeštaj arhiva – Budimpešta i Hag. Premda buduća lokacija ne znači previše gradu ili državi gde će arhiv biti smešten, interesi same institucije bi na najbolji način bili zadovoljeni ukoliko arhiv ostane u Hagu. Taj grad je svetski centar međunarodnih pravosudnih institucija, uključujući Međunarodni krivični sud (MKS) i MSP.\nOsim toga, novi tužilac Tribunala zalaže se za to da sud nastavi da postoji u rudimentarnom obliku, kako bi sačuvao kapacitete za suđenje Karadžiću i Mladiću (ukoliko budu uhapšeni nakon 2010.). Najgora zamisliva opcija bila bi da ta zbirka međusobno tesno povezanih dokumenata bude podeljena, u kom slučaju nijedna pojedinačna zbirka ne bi imala dovoljan autoritet – što je situacija koja je povezana i sa mogućnošću falsifikovanja i uništavanja dokumenata.\nTrenutno su dokumenti Tribunala dostupni javnosti samo ukoliko su na samom suđenju uvršteni u dokaze, ili na temelju odluke samih veća ili kancelarije Sekretarijata. Sve dok je ta institucija aktivna, zvaničnici Tribunala će – često iz opravdanih razloga – biti skloniji tajnosti nego otkrivanju. Promena bi morala da usledi nakon što ova institucija bude zatvorena, ali do te promene neće doći bez pritiska zemalja članica UN-a i potencijalnih korisnika arhiva.\nNadamo se da će politički lideri Bosne i ostali kojih se tiče arhiva Tribunala promeniti temu rasprave i postati zagovornici slobodnog pristupa građi, umesto što troše vreme na utvrđivanje „groblja“ na kojem će počivati fizički arhiv.\nEdina Bećirević je viša predavačica na Fakultetu kriminalističkih nauka u Sarajevu. Robert Donia je profesor istorije na Univerzitetu Mičigen i ekspertski svedok na brojnim suđenjima održanim pred Međunarodnim krivičnim sudom za bivšu Jugoslaviju.


Do gradjevinske dozvole za jedan dan - juGmedia\nNIŠ – Sredinom januara počeće sa radom Kol centar i jedinstven Centar za izdavanje građevinskih dozvola pa će građani ukoliko je dokumentacija kompletna do građevinske dozvole dolaziti za jedan dan. Povodom uspostavljanja pomenutih centara danas je u Gradskoj kući devet gradskih i republičkih javnih i javno-komunalnih preduzeća potpisalo Memorandum o razumevanju.\nOba ova centra,na kojima se radi nešto više od godinu dana,deo su projekta „Unapređenje rada gradskih službi i upravljačkih kapaciteta u gradu Nišu“. Cilj je poboljšanje svakodnevnog rada i funkcionisanja gradskih uprava i službi u skladu sa standardima Evropske unije, koja je, inače i finansijer kroz Exchange 3 program.Ukupna vrednost projekta je 143.000 evra,od čega 122.000 evra predstavlja donacija EU,dok je ostatak učešće grada na Nišavi.\nNiš je i do sada bio grad u kome se najbrže dolazilo do građevinskih dozvola ukoliko je dokumentacija bila kompletna.Naravno da nisam zadovoljan dosadašnjim učinkom administracije na ovom planu, jer je moglo i više i brže,ali sada će sa pomenutim centri biti kraj mukama investitorima i građanima-kazao je gradonačelnik Miloš Simonović.\nPod uslovom da je uz zahtev predata kompletna dokumentacija, zakonski rok za izdavanje građevinske i upotrebne dozvole iznosi 15, a lokacijske 30 dana.\nMemorandum su potpisali javna komunalna preduzeća „Medijana“,“Naisus“,“Gradska toplana“,“Gorica, zatim JP Direkcija za izgradnju grada,ED „Jugoistok“-“Elektrodistribucija Niš“,“Telekom Srbija“,“Jugorozgas“,Republički geodetski zavod-Služba za katastar nepokretnosti Niš.


Predlog rešenja "KOSOVSKE KRIZE"\nBiljana Cincarević / 05.12.2007. u 17:41\nsaopštenje za štampu povodom izjave savetnika Simića\nPovodom izjave savetnika premijera Aleksandra Simića, da je "rat za kosovo legitimno pravno sredstvo odbrane Kosova", pokret BIRO poziva Narodnu Skupštinu da imenuje Aleksandra Simića za zapovednika jurišne jedinice "Miloš Obilić".\nU ovoj jedinici trebalo bi da se, pored Simića, nađe i Premijer kao i svi funkcioneri Vlade koji u poslednje vreme zagovaraju oružano nasilje\nThey will freak out...\nBiljana Cincarević / 05.12.2007. u 14:30\nHONG KONG JE...\nSa predlogom da se Kosovski problem rešava po modelu Hond Konga smanjuju se kulturološke razlike između evropske i azijske kulture. U tom svetlu trebalo bi razmisliti i o alternativnim oblicima političkog delovanja koje praktikuju naša braće Kinezi i Japanci. Kako se približavaju i predsednički izbori, pokret BIRO smatra da nam je neophodan kandidat koji zna sta hoce.\nKandidat, bez dlake na jeziku\npredlazem da pogledati i minijaturu koja komentarise dogadjaje u Arandjelovcu


Igra ruskih i američkih lovaca iznad Beringovog mora /video/ - 15.07.2021, Sputnik Srbija\nIgra ruskih i američkih lovaca iznad Beringovog mora /video/\nDva lovca MiG-31 i Su-35 ispratila su tri strateška bombardera B-52H, američkog Ratnog vazduhoplovstva koji su se približavali ruskoj granici iznad Beringovog... 15.07.2021, Sputnik Srbija\nU saopštenju se naglašava da su ruski radari okrili tri vazdušna cilja kako se približavaju ruskim granicama iznad neutralnih voda Beringovog mora.Posade ruskih lovaca su identifikovale vazdušne mete - u pitanju su bili strateški bombarderi B-52H, Ratnog vazduhoplovstva SAD - i ispratili ih iznad voda Beringovog mora.„Sprečeno je da ruska državna granica bude povređena“, dodaje se u saopštenju.Kako se naglašava, nakon što su se američki bombarderi okrenuli od ruskih granica, lovci su se vratili u svoje stalne baze. Let ruskih aviona je izveden u strogom skladu sa međunarodnim pravilima korišćenja vazdušnog prostora.\n08:15 15.07.2021 (Osveženo: 08:18 15.07.2021)\n© Ministerstvo oboronы RF / Uđi u foto-galeriju Mig-31\nDva lovca MiG-31 i Su-35 ispratila su tri strateška bombardera B-52H, američkog Ratnog vazduhoplovstva koji su se približavali ruskoj granici iznad Beringovog mora, saopštio je Nacionalni centar za upravljanje odbranom Rusije.\nU saopštenju se naglašava da su ruski radari okrili tri vazdušna cilja kako se približavaju ruskim granicama iznad neutralnih voda Beringovog mora.\n„Radi identifikacije vazdušnih ciljeva i sprečavanja da se povredi državna granica Rusije podignuta su dva para lovaca MiG-31 i Su-35 iz sastava dežurnih snaga za protivvazdušnu odbranu Istočnog vojnog okruga“, navodi se u saopštenju.\nPosade ruskih lovaca su identifikovale vazdušne mete - u pitanju su bili strateški bombarderi B-52H, Ratnog vazduhoplovstva SAD - i ispratili ih iznad voda Beringovog mora.\n„Sprečeno je da ruska državna granica bude povređena“, dodaje se u saopštenju.\nKako se naglašava, nakon što su se američki bombarderi okrenuli od ruskih granica, lovci su se vratili u svoje stalne baze. Let ruskih aviona je izveden u strogom skladu sa međunarodnim pravilima korišćenja vazdušnog prostora.\nJoš jedan pokušaj upada u ruski vazdušni prostor: Su-27 ispratio američki avion /video/\n14 Jul 2021, 22:01


Bajden: Neću upotrebiti silu protiv Rusije - 08.12.2021, Sputnik Srbija\nSAD neće jednostrano upotrebiti silu protiv Rusije, izjavio je američki predsednik Džozef Bajden u Beloj kući. 08.12.2021, Sputnik Srbija\n"To se ne razmatra", Bajden je isključio mogućnost slanja američkih trupa na teritoriju Ukrajine, zbog situacije na granici sa Rusijom.On je dodao da je upozorio Putina da su SAD spremne da uvedu surove ekonomske sankcije u slučaju napada na Ukrajinu.Princip kolektivne odbrane NATO-a se ne odnosi na Ukrajinu, rekao je predsednik.Američki lider je saopštio da SAD i NATO nameravaju da prouče mogućnost davanja Rusiji garancija bezbednosti.On je naglasio da se razmatra mogućnost sastanka sa Rusijom gde će se razgovarati o njenoj bezbednosti u Evropi."Pozitivna vest je da su naši timovi u stalnom kontaktu. Nadamo se da ćemo do petka moći da najavimo sastanak na visokom nivou, ne samo nas, već kao minimum sa četvoricom iz naših glavnih saveznika iz NATO-a i Rusije kako bi razgovarali o budućoj zabrinutosti o širenju NATO-a o tome da li se mogu izraditi neke mere za smanjenje napetosti na istočnom obodu", rekao je Bajden novinarima.Podsetimo, u utorak je održan razgovor Putina i Bajdena putem video-veze, koji je trajao oko dva sata. Pomoćnik ruskog lidera Jurij Ušakov saopštio je da je predsednik Rusije Vladimir Putin svom američkom kolegi Džozefu Bajdenu tokom onlajn razgovora govorio o „crvenim linijama“ i pretnjama koje zabrinjavaju Moskvu. Američki lider je, sa svoje strane, izrazio zabrinutost zbog zaoštravanja situacije oko Ukrajine. Prema rečima Ušakova, šef Bele kuće je takođe upozorio Putina da SAD spremaju velike sankcije u slučaju dalje eskalacije situacije oko Ukrajine.\nsad, rusija – politika, svet – politika, rusija\nSAD neće jednostrano upotrebiti silu protiv Rusije, izjavio je američki predsednik Džozef Bajden u Beloj kući.\n"To se ne razmatra", Bajden je isključio mogućnost slanja američkih trupa na teritoriju Ukrajine, zbog situacije na granici sa Rusijom.\nAmerički lider je saopštio da SAD i NATO nameravaju da prouče mogućnost davanja Rusiji garancija bezbednosti.\nOn je naglasio da se razmatra mogućnost sastanka sa Rusijom gde će se razgovarati o njenoj bezbednosti u Evropi.\n"Pozitivna vest je da su naši timovi u stalnom kontaktu. Nadamo se da ćemo do petka moći da najavimo sastanak na visokom nivou, ne samo nas, već kao minimum sa četvoricom iz naših glavnih saveznika iz NATO-a i Rusije kako bi razgovarali o budućoj zabrinutosti o širenju NATO-a o tome da li se mogu izraditi neke mere za smanjenje napetosti na istočnom obodu", rekao je Bajden novinarima.


CEP istraživač na ICPP 2015 u Milanu - Centar za evropske politike CEP istraživač na ICPP 2015 u Milanu - Centar za evropske politike\nCEP istraživač na ICPP 2015 u Milanu\nMiloš Đinđić predstavio je na Međunarodnoj konferenciji o javnim politikama u Milanu zajednički istraživački rad organizacija TEN mreže, o uspešnim komparativnim iskustvima država članica EU u povezivanju revizije svrsishodnosti i evaluacije javnih politika na panelu koji je moderirala profesrorka Marlen Brans sa Katoličkog univerziteta u Luvenu. Učešće na konferenciji i predstavljanje preliminarnih zaključaka istraživanja su aktivnosti na projektu Revizija svrsishodnosti i evaluacija javnih politika: na istom ili paralelnom koloseku?.\nIstraživački rad obuhvatio je pregled stanja razvoja u oblastima revizije svrsishodnosti i evaluacije javnih politika i potencijala za povezivanje ova dva procesa u Makedoniji, Crne Gore i Srbije, kao i dubinsko istraživanje dobrih praksi tri države članice Evropske unije, kako bi se izvukli zaključci i dale preporuke za države Zapadnog Balkana. Cilj istraživača bio je ne samo da predstave zaključke, već i da prikupe komentare u međunarodnoj areni.\nMeđunarodna konferencija o javnim politikama (International Conference on Public Policy – ICPP) održana je od 1. do 4. jula ove godine na Katoličkom Univerzitetu Svetog Srca u Milanu i okupila je akademske radnike, istraživače i donosioce odluka iz celog sveta. Pored Miloša, na konferenciji su učešće uzele i Simonida Kacarska (EPI) i Jovana Marović (IA).


BRUTALNA LIKVIDACIJA ŠOKIRALA ISTOČNO SARAJEVO Ostojić je ubijen u KLASIČNOJ SAČEKUŠI, a nasljednik je bogate porodice - ISTOK - www.istokrs.com | Vijesti iz Istočne Hercegovine\nBRUTALNA LIKVIDACIJA ŠOKIRALA ISTOČNO SARAJEVO Ostojić je ubijen u KLASIČNOJ SAČEKUŠI, a nasljednik je bogate porodice\nHome /Društvo, Republika Srpska/BRUTALNA LIKVIDACIJA ŠOKIRALA ISTOČNO SARAJEVO Ostojić je ubijen u KLASIČNOJ SAČEKUŠI, a nasljednik je bogate porodice\nGrađani Istočnog Sarajeva za pokojnog Miloša Ostojića imaju samo riječi hvale.\nKažu da je bio vrijedan momak, pomagao je porodici, nikada ništa ružno o njemu nisu čuli.\nPotiče iz veoma imućne porodice, a veliki broj mještana Istočnog Sarajeva zaposlen je kod njih.\nTakođe i kafić ispred kojeg je ubijen bio je u vlasništvu njegove porodice, kao i pekara “Zlatno zrno”, ali i palačinkarnica “Zlatno zrno” u Istočnom Sarajevu.\nPrema podacima iz bolnice “Srbija” Miloš je u ovu ustanovu dovezen oko 23 časa, ali je dežurni hirurg mogao samo konstatovati smrt.\n“Svislajon” zatvorio pogon u Nevesinju, bez posla ostalo 38 radnika


SP: Odbojkašice počistile Holandiju na startu II faze Odbojka Vest Srbija Sport\nPočetna Strana Odbojka Odbojkaški Savez Srbije\nSP: Odbojkašice počistile Holandiju na startu II faze\nŽenska odbojkaška reprezentacija Srbije pobedom je počela drugu fazu takmičenja na Svetskom prvenstvu u Italiji, pošto je u novoformiranoj Grupi F, savladala selekciju Holandije sa 3:0 (25:22, 25:23, 25:23).\nNaše odbojkašice su prvu fazu takmičenja završile kao drugoplasirani tim u Grupi B sa skorom od četiri pobede i jednim porazom i pet osvojenih bodova.\nSelekcija Srbije je u Trstu savladala Tursku (3:1), Bugarsku (3:2), Kamerun (3:0) i Kanadu (3:1), dok je jedini poraz doživela u poslednjem 5. Kolu od Brazila (1:3), aktuelnih olimpijskih šampionki.\nOdbojkašice Srbije su u prvom setu povele sa 6:2, ali je Holandija preokrenula na 8:6. Holanđanke su iskoristile nešto slabiju igru protivnica i povele sa 16:12, ali je ekipa Zorana Terzića pojačala i prvo preokrenula na 23:22, a zatim i vezala dva poena za osvajanje prvog seta.\nI na početku drugog seta Srbija je bila u vođstvu, 5:2, 11:7, ali su Holanđanke ponovo sredinom seta iskoristile pad u igri protivnica i povele sa 22:18. Srbija je posle toga na servise Brankice Mihajlović zaigrala bolje, vezala je šest poena i povela sa 24:22, a drugu set loptu iskoristila je blokom Milena Rašić.\nOdbojkašice Holandije su vodile na početku trećeg seta, ali je Srbija uspela povede sa 9:8. Nakon toga se igralo u serijama, a ekipa Zorana Terzića je posle dobrih servisa Maje Ognjenović uspela da povede sa 24:21 i uspešno privede meč kraju.\nSrbija sada ima tri pobede i poraz, a Holandija po dve pobede i poraza. U drugom kolu Grupe F odbojkašice Srbije sutra od 17 časova u Veroni igraju protiv Kazahstana. Srbija će u nastavku takmičenja igrati još sa selekcijama SAD i Rusije.\nSrbija Sport - 09:47 02/10/2014\nBrakoćević: Igrala smo koliko je selektor želeo\nOdbojkašice porazom od Rusije završile SP\nSP: Odbojkašice Srbije lako sa Kazahstanom\nSP: Odbojkašice Srbije druge u grupi, sledi Holandija\nOdbojkaši završili SP porazom od Irana, ostavka Kolakovića\nSP: Odbojkaši izgubili od Francuske i oprostili se od medalja\nSP: Odbojkaši Srbije izgubili od SAD\nSP: Odbojkaši nadigrali Italiju\nOdbojkaši Srbije prenose šest bodova u drugi krug SP\nSP: Odbojkaši Srbije preslišali i Venecuelu\nOdbojkaši pobedili Australiju na SP\nSP: Odbojkaši Srbije pobedili Argentinu\nSP: Odbojkaši Srbije izgubili od Poljske pred 65.000 gledalaca\nKolaković: Idemo na SP da se borimo, iako nismo favoriti\nSrpske juniorke u odbojci prvakinje Evrope\nOdbojkašice Srbije bez završnog turnira Gran-prija\nPolovičan uspeh odbojkašica na Gran-priju u Ankari\nOdbojkašice Srbije prve u grupi Gran-prija, Terzić zadovoljan\nOdbojkaši Srbije počeli pripreme za Svetsko prvenstvo\nSrbija sa Italijom i Brazilom naredne godine u Svetskoj ligi\nSve vesti Odbojka


Holivudski glumci na klimatskom skupu u Filadelfiji\nViše od 1.000 ljudi, medju kojima i holivudski glumci Deni Glover, Suzan Sarandon i Šejlin Vudli, pozvalo je na klimatskom skupu u Filadelfiji uoči konvencije Demokratske stranke, na nastavak borbe za rešavanje problema klime i životne sredine.\nU Filadelfiji će danas početi konvencija Demokratske stranke na kojoj će Hilari Klinton biti zvanično imenovana za kandidata za predsedničke izbore u SAD.\nGlumica Suzan Sarandon koja se zalagala kandidaturu Bernija Sandersa, rekla je da je odziv na skupu dokaz da je u pitanju pokret, a ne kult ličnosti kako su tvrdili pojedini kritičari.\n“Naša obaveza nije okončana. Nije reč samo o jednim izborima… Mi želimo stvarnu, progresivnu politiku i da zahvalimo Berniju (Sandersu) jer je izazvao ovu iskru. Sada smo budni i moramo da ostanemo budni”, rekla je ona.\nMnogi okupljeni na skupu imali su majice ili bedževe s likom Sandersa, a pojedini su nosili transparente na kojima je pisalo “Berni za predsednika”.\nNa dogadjaju koji je organizovan uoči konvencije, malo se govorilo o izvesnoj kandidatkinji demokrata Hilari Klinton, a jedan govornik je uporedio Sandersa i Klintonovu rekavši: “Preuzeli smo Demokratsku stranku”.\nKonvencija Demokratske stranke trajaće do 28. jula, kada se očekuje da Hilari Klinton prihvati kandidaturu partije.


Zbog Ebole avion iz Prištine sleteo u Beogradu - Domino\nNaslovna Život Gradski život Zbog Ebole avion iz Prištine sleteo u Beogradu\nZbog Ebole avion iz Prištine sleteo u Beogradu\nNeplanirano sletanje aviona Germania na liniji Priština – Dizeldorf na beogradski aerodrom dogodilo se zbog pogoršanog zdravstvenog stanja jednog putnika, kojeg je preuzeo Gradski zavod za hitnu medicinsku pomoć Beograd, rečno je danas Tanjugu na beogradskom aerodromu "Nikola Tesla".\nU odgovoru koji je dostavljen Tanjugu navedeno je da "po uobičajenoj proceduri koja se u takvoj situaciji primenjuje, putnika je preuzeo Gradski zavod za hitnu medicinsku pomoć Beograd".\nAerodrom "Nikola Tesla" navodi da se za sve informacije o procedurama koje se primenjuju prilikom zdravstvenih pregleda putnika koji avionom dolaze u Beograd treba obratiti Ministarstvu zdravlja, čija je nadležna inspekcija stacionirana na beogradskom aerodromu.\nRadiotelevizija Srbije je prenela da žena zbog koje je prinudno sleteo avion sa leta Priština – Dizeldorf na aerodrom "Nikola Tesla" nema ebolu i da je zadržana u ambulanti zbog zdravstvenih smetnji koje nisu prouzrokovane zaraznom bolešću.\n"Kontrola je pojačana i obavlja se na svim međunarodnim letovima", rekao je Nikolić.\nPrethodni tekstOvo je najvažnija karika u širenju epidemija\nSledeći tekstHyperX FURY – mnogo brz flešić!


Laguna - Bukmarker - „Devet žena, jedna haljina“ Džejn L. Rozen u prodaji od 21. oktobra - Knjige o kojima se priča\n„Devet žena, jedna haljina“ Džejn L. Rozen u prodaji od 21. oktobra\n„Na haljini je najvažnija žena koja je nosi.“ Iv Sen Loran\nDražesna, izuzetno duhovita, lepršava priča o devet žena koje se ne poznaju, dirnutih istom malom crnom haljinom koja im vijuga kroz živote i unosi malo čarolije.\nNatali je prodavačica u Blumingdejlu koja sanjari o svom bivšem dečku, verenom samo dva meseca nakon što joj je slomio srce. Feliša je sedamnaest godina potajno zaljubljena u šefa i ima jedno veče da ga osvoji. Endi je privatna detektivka specijalizovana za skupljanje dokaza o preljubnicima, čemu ju je podučilo životno iskustvo, a novi slučaj će joj možda povratiti veru u pravu ljubav.\nZa te tri žene kao i za još šest u blistavim sporednim ulogama – među kojima su i mlada manekenka tek stigla iz unutrašnjosti Alabame, holivudska diva koja se prvi put pojavljuje na Brodveju, nezaposlena štreberka sa Univerziteta Braun koja počinje da lažira čudesan život na društvenim medijima – sve će se upravo promeniti zahvaljujući haljini sezone: savršenoj crnoj haljinici koje svi žele da se dočepaju...\nDžejn L. Rozen je spisateljica i saradnica Hafington posta. Autorka je romana za mlade „The Thread“, koji je objavila samostalno. Osim toga što piše, povremeno radi na filmu, televiziji i produkciji događaja i saosnivač je kompanije za kupovinu poklona „It’s All Gravy“, kojoj se može pristupiti na internetu ili putem aplikacije.\nKnjigu „Devet žena, jedna haljina“ možete od 21. oktobra kupiti u svim knjižarama Delfi, Laguninim klubovima čitalaca, online knjižari www.delfi.rs i na sajtu www.laguna.rs.


Potpisan Protokol o socijalnoj zaštiti i inkluziji djece sa smetnjama u razvoju – Zvornik Danas\nNaslovna/naslovna/Potpisan Protokol o socijalnoj zaštiti i inkluziji djece sa smetnjama u razvoju\nPotpisan Protokol o socijalnoj zaštiti i inkluziji djece sa smetnjama u razvoju\nRedakcija Send an email 27. фебруара 2015\n9 3 minuta čitanja\nZamjenik načelnika opštine Zvornik Bojan Ivanović i predstavnici 18 institucija i organizacija koje se bave pitanjima socijalne zaštite i inkluzije potpisali su danas u Zvorniku Protokol o postupanju i saradnji nadležnih institucija i organizacija s ciljem unapređenja multisektoralnog pristupa socijalne zaštite i inkluzije djece/mladih sa smetnjama u razvoju i njihovih roditelja/staratelja uvođenjem referalnog mehanizma.\nIvanović je ocijenio da se radi o veoma važnom projektu za naše društvo.\n– Ovim Protokolom Opština Zvornik preuzima obavezu da osigura kontinuiran rad Komisije za socijalnu zaštitu i inkluziju i njenog Operativnog tima, kontinuiran rad Stručne komisije za procenu potreba i usmeravanje dece i omladine sa smetnjama u razvoju i koordinira aktivnosti sa predstavnicima mjesnih zajednica u oblasti socijalne zaštite i inkluzije. Opština će takođe iz svog budžeta izdvojiti određena srestva kako bi se opremio Centar za podršku djece ometene u razvoju – rekao je Ivanović.\nŠefica kabineta načelnika opštine Zvornik Dušica Savić istakla je da Protokol definiše obaveze svih potpisnika kada je u pitanju pomoć djeci i mladima sa posebnnim potrebama.\n– Zahvaljujući ovom projektu, pored potpisivanja ovog Protokola, UNICEF je opštini Zvornik odobrio 20.000 KM od čega je 10.000 KM usmjereno ka Centru za socijalni rad za poboljšanje uslova rada, a druga polovina će biti usmjerena na Centar za podršku djeci i mladima sa posebnim potrebama. Pored tih sredstava, Opština Zvornik će vlastitim sredstvima prilagoditi postojeći objekat u okviru kojeg će biti i zvanično otvoren Centar za podršku djeci i mladima u stanju posebnih potreba gdje će biti omogućeno da sa njima rade stručnjaci koji će im pomoći u njihovoj svakodnevici – istakla je Savićeva.\nPredsjednica Komisija za socijalnu zaštitu i inkluziju Biljana Milić napomenula je da se kroz projekat želi olakšati ostvarivanje prava, te poboljšati kvalitet i proširiti obim usluga za djecu i mlade sa smetnjama u razvoju, kao i njihove roditelje i staratelje.\n– Zajedno sa Operativnim timom, uz konsultantsku pomoć UNICEF-a, izradili smo „Analizu situacije u oblasti socijalne zaštite i inkluzije na području opštine Zvornik“ i „Akcioni plan jačanja sistema socijalne zaštite i inkluzije na području opštine Zvornik 2015-2016“ koji je Skupština opštine Zvornik jednoglasno usvojila. Iako su u ovim dokumentima identifikovane četiri socijalno ugrožene grupe stanovništva, prioritet je dat djeci i mladima sa problemima u razvoju i njihovim roditeljima i starateljima. To je učinjeno na osnovu broja lica, radi se o njih 267 koji su kategorizovani, i procjene kompleksnosti problema sa kojima se oni suočavaju – rekla je Milićeva.\nJasmina Babić, voditeljica UNICEF komponente Projekta razvoja i saradnje u regiji Birač, rekla je da se ovaj Projekt sprovodi u saradnji ove agencije, UNDP-a i UNHCR-a na području opština Zvornik, Bratunac, Milići, Srebrenica i Vlasenica.\n– Danas je potpisan Protokol o postupanju i saradnji, jer je bitno da se svi relevantni sektori uključe u ovakav sistem pružnja usluga, pa su tako Protokolom obuhvaćeni sektori poput lokalne uprave, socijalne i zdravstvene zaštite, obrazovnih ustanova, te policija, i nevladine organizacije, dakle svi koji mogu pomoći da se poboljša položaj ovih kategorija. Naš je cilj da mobilišemo lokalne resurse i omogućimo da nadležne isntitucije ujedine resurse tako da svaka svojom uslugom nadogradi prethodnu uslugu kako bi lice odnosno porodica imala što obuhvatnije usluge – istakla je Babićeva.\nUz podršku UNICEF-a su odštampani plakati koji će biti polepljeni na vidnim mestima u institucijama i organizacijama, kao i leci koji će biti deljeni građanima s ciljem da se doprinese formiranju i širenju jasne slike o tome koje usluge su dostupne deci sa smetnjama u razvoju i načinu pristupa tim uslugama, odnosno o tome kada, kako i koga kontaktirati u slučajevima narušavanja najboljih interesa dece sa smetnjama u razvoju .\nProtokol su potpisali, pored zamjenika načelnika Ivanovića ispred Opštine Zvornik i predstavnici Komisije za socijalnu zaštitu i inkluziju, Centra za socijalni rad, Doma zdravlja, Dječijeg vrtića „Naša radost“, svih osnovnih i srednjih škola, Stanice javne bezbjednosti, Udruženja građana „Zvonik“, Humanog društva „Osvit“, udruženja „Ruka ruci“ i „Naši Anđeli“ i Opštinske organizacije Crvenog krsta.\nĆoravi prodao dijete za pečeno prase


SSP traži da RTS objavi rezoluciju EP, PSG navodi - EU ne žmuri na afere vlasti\nSSP traži da RTS objavi rezoluciju EP, PSG navodi – EU ne žmuri na afere vlasti\nVesti Autor:Beta, FoNet26. mar. 202112:58 > 14:453 komentara\nPolitičke stranke u Srbiji različito su reagovale na izveštaj o Vladimira Bilčika usvojenim u Evropskom parlamentu, a u kojem se, između ostalog, od Srbije traže „ubedljivi rezultati“ u važnim oblastima poput pravosuđa, slobode izražavanja i borbe protiv korupcije i organizovanog kriminala.\nSSP: RTS da objavi ceo izveštaj\nPredsedništvo Stranke slobode i pravde (SSP) je od direktora i glavnog i odgovornog urednika RTS-a Dragana Bujoševića i Nenada Stefanovića tražilo da se u centralnom TV-dnevniku RTS-1, građanima Srbije predstavi kompletan izveštaj Evropskog parlamenta o Srbiji koji je usvojen u četvrtak.\n„Bujošević i Stefanović sakrivanjem ključnih elemenata izveštaja Evropskog parlamenta o Srbiji direktno ugrožavaju evropski put zemlje jer se time jasno pokazuje Briselu da državni vrh Srbije ne zanimaju stavovi institucija Evropske unije“, piše u saopštenju.\nPredsedništvo SSP je ukazalo da su, „kršeći zakon o javnim servisima, Bujošević i Stefanović od gradjana Srbije sakrili da Evropski parlament zahteva da se razreše afere trgovine oružjem u Krušiku, proizvodnje droge u Jovanjici, rušenja celog gradskog kvarta u Savamali zbog Vučićevog ‘Beograda na vodi’ i kupovine medija za potrebe režima državnim novcem Telekoma“.\n„Javni servis ima zakonsku obavezu da informiše gradjane Srbije da bez rešavanja ovih afera i bez vladavine prava nema ništa od evropskog puta Srbije“, upozorava se u saopštenju.\nSSP navodi da „Javni servis ima obavezu i da upozna gradjane da je Evropski parlament zgrožen terorisanjem istraživačkih novinara KRIK-a koji su i pored pretnji i pritisaka funkcionera Srpske napredne stranke, dali veliki doprinos da se ove afere obelodane“.\n„I, na kraju, Bujošević i Stefanović imaju obavezu da informišu javnost da Evropski parlament zahteva od srpskih vlasti da prekinu progon aktivista nevladine organizacije CRTA koji daju veliki doprinos u nastojanju da Srbija dobije slobodne izbore“, ukazala je SSP.\nPSG: Srbija kao duboko kriminalizovana država\nUsvojeni amandmani na izveštaj Evropskog parlamenta o Srbiji koji se tiču afera Jovanjica, Krušik i Telekom dokazuju da je Srbija u međunarodnim okvirima prepoznata kao duboko kriminalizovana država i da kao takva nema šta da traži na evropskom putu, ocenio je predsednik Pokreta slobodnih građana Pavle Grbović.\nKonačno smo dobili zvaničnu potvrdu da Evropska unija ne žmuri na afere ove vlasti koje dobijaju karakter međunarodne sramote, niti žmuri na sve češće i radikalnije gušenje osnovnih prava i sloboda, navodi se u pisanoj izjavi.\nPrema oceni Grbovića, sada je vreme i da se vlast Srpske napredne stranke izjasni da li žele Srbiju na evropskom putu i da li su u skladu sa tim spremni da kroz međustranački dijalog dođemo do rešenja za krizu demokratije, ili su trajno odustali od evropskog puta i Srbiji namenili ulogu kineske kolonije i deponije prljavih tehnologija.\nJasno je da bi predstavnicima vlasti odgovaralo udaljavanje od EU kako bi se dodatno obogatili kroz privatne aranžmane sa raznim šeicima i autokratama koji im sigurno ne bi zamerili na gušenju demokratije u Srbiji, ukazuje on.\nTakav epilog bio bi izuzetno štetan za Srbiju i njene građane, zbog čega je neophodno da Srbiju oslobodimo iz ruku međunarodno priznate kriminalne grupe, zaključio je lider PSG.\nDSS: Rezolucija neprihvatljiva\nRezolucija o Srbiji koju je usvojio Evropski parlament, neprihvatljiva je zato što Srbiju tretira kao državu u čijem sastavu nije Кosovo i što se insistira na usaglašavanju spoljne politike Srbije, odnosno politike odbrane, sa spoljnom i bezbednosnom politikom EU, izjavio je predsednik Demokratske stranke Srbije (DSS) Miloš Jovanović.\nJovanović je u pisanoj izjavi naveo da su činjenice da je Evropski parlament odvojeno razmatrao i usvojio rezolucije o Srbiji i o Кosovu iako nema jedinstvenog stava EU o priznavanju secesije i da izveštaj govori o procesu pristupanja Кosova EU kao nezavisne države, čime je istakao da je nezavisnost Кosova nepovratna.\nOn je naveo da je već to „dovoljan razlog za ocenu da je Deklaracija neprihvatljiva za Srbiju“.\n„Drugi razlog leži u činjenici da se od Srbije zahteva da sledi u praksi paranoičnu politiku EU prema Rusiji i Кini i da se time umeša u geostrateške igre i sukobe najmoćnijih zemalja sveta. Pored navedenog, apsolutno je neprihvatljiva i ocena o Srebrenici i „nametanje neistinite teze o takozvanom genocidu“, kao i pozivanje na brzo usvajanje Zakona o istopolnim zajednicama, kazao je Jovanović.\nPrema njegovim rečima, zbog toga „sve ostale ocene, o pravosuđu, slobodi medija, borbi protiv korupcije, regionalnoj saradnji, ekonomskom napretku, gube na značaju, bez obzira na manji ili veći stepen njihove osnovanosti“.\n„Iz svega navedenog, najvažnije je izvući pravilne zaključke: prvi se odnosi na činjenicu da unutrašnje probleme zemlje treba i da rešavamo unutar zemlje i drugi, da težeći najboljim mogućim odnosima sa EU, sačuvamo racionalan i trezven pristup koji će omogućiti obostranu korist i koji će sačuvati, a ne ugroziti, nacionalne interese i dostojanstvo Srbije“, rekao je Jovanović.\nDSSEvropski parlamentpolitičke partijePSGSSPVladimir Bilčik


Počinje ski sezona na Kopaoniku - TU Magazin\nBy Živka Mutlak on\t Dec 1, 2014 SRBIJA, TURIZAM, VESTI\nZvanično otvaranje ski sezone na Kopaoniku najavljeno je za period od 4. do 7. decembra.\nNa Kopaoniku je počelo veštačko osnežavanje staza i ove sezone ljubitelji Krčmara i Gvozdca će moći da uživaju u dvema novim šestosednim žičarama poslednje generacije sa haubama i grejačima na sedištima, istakao je direktor preduzeća Skijališta Srbije Dejan Ljevnaić.\n“Radi što većeg komfora i bezbednosti skijaša, proširili smo i staze Karamen greben, Pančićev vrh i vezni put Karamen greben i Mali Karaman, a radi se i produženje Malog Jezera i staze Gvozdac“, rekao je Ljevnaić.\nDirektor „MK Mountain Resorta“ Nikola Avram je istakao da je najbitnije da će, prema dugoročnoj prognozi, biti velika količina padavina 25, 26. i 27. decembra. Kao rezultat uloženih napora u poslednjih nekoliko godina jeste porast interesovanja gostiju iz Rumunije, Rusije, Turske i Grčke, kao i zemalja regiona među kojima prednjače turisti iz Crne Gore, rekao je Avram. Napomenuo je i da su pred narednu ski sezonu uspostavljena četiri čarter leta iz Moskve za Niš, kao i čarter let iz Turske u januaru i februaru.


Predsednik Srbije Aleksandar Vučić sinoć na Pinku nije govorio o navodnim uslugama koje je kriminalna grupa Veljka Belivuka obavljala za vlasti. Na to su, međutim, podsetili predstavnici opozicije, koji kažu da su upravo batinaši iz te grupacije na svim lokalnim izborima poslednjih godina obezbeđivali glasove za Srpsku naprednu stranku.\nKoliko su Veljko Belivuk i članovi njegove grupe, preko najveće stranke u Srbiji, bili uključeni u izborne i predizborne radnje?\nSaradnja sa lokalnim političirima bila je najvidljivija na sam izborni dan, objašnjava Nebojša Zelenović, bivši gradonačelnik Šapca, grada u kom su prošle godine naprednjaci odneli izbornu pobedu.\n„U pitanju je organizovana kriminalna grupa na čijem čelu je bio Milan Ostojić Sandokan, a njemu su se priključivali razni ljudi iz raznih delova Srbije, među kojima i Veljko Belivuk – Velja Nevolja, i meni su to preneli građani Šapca koji su ih videli. To nisu ljudi koji su se krili, bilo da su u pitanju šabački kafići ili restorani, ili izborna mesta na kojima su viđeni“, navodi Zelenović.\n„Njihov posao je bio da u ime i za račun Srpske napredne stranke omoguće da različiti građani glasaju, bilo tako što bi se na njih vršio pritisak, bilo tako što bi im se davao novac, i mi smo sve to opisali u 50 krivičnih prijava i 18 ustavnih žalbi, i godinu i po dana kasnije svi i dalje ćute“, dodaje on.\nNije samo Šabac bio meta ovakvih predizbornih poseta, slično se dešavalo i u Inđiji, opisao je za NIN u maju nekadašnji gradonačelnik tog grada Goran Ješić.\n„Pritvoreni vođa navijača Veljko Belivuk je kao batinaš SNS-a bio u Inđiji kada su se lomili izbori da preti funkcinerima DS-a, ali i u Kosjeriću gde je prebijen član DS-a pre pet godina“, naveo je Ješić.\nOpozicioni političari se najviše sećaju Lučana i tamošnjih lokalnih izbora gde su pojedini opozicioni aktivisti bili uhapšeni, a lideri stranaka došli u sukob sa tadšnjomn državnom sekretarkom MUP-a Dijanom Hrkalović. Među njima je bio i potpredsednik Narodne stranke Miroslav Aleksić.\n„Kada smo mi, opozicioni političari, ušli u policijsku stanicu u Guči da tražiimo oslobađanje opozicionih aktivista koji su bili uhapšeni, pred nas je izašla Dijana Hrkalović glavom i bradom, i počela je da galami, i ona je očigledno tu imala ulogu da brine o tome da policija ne sme da reaguje na džipove bez tablica, na ekipu Veljka Belivuka koja je tu bila ne samo da zastrašuje ljude, već i ako bude bilo potrebe učestvuje u prebijanju opozicionih aktivista“, smatra Aleksić.\nAktivnosti grupe Veljka Belivuka stalno pominje i funkcionerka SSP-a Marinika Tepić, pa je, dok je sinoć trajalo još jedno prikazivanje morbidnih fotografija na televiziji Pink, na svom Tviter profilu objavila aktivnosti iz vanrednog stanja od prošle godine.\nTepić: Da podsetim Aleksandra Vučića, dok se pere od svog Belivuka – Ovo je april 2020. Belivukovi izlaze iz vaše SNS u Pančevu uoči bakljada protiv Đilasa\n„Da podsetim Aleksandra Vučića, dok se pere od svog Belivuka: Ovo je april 2020. Belivukovi izlaze iz vaše SNS u Pančevu uoči bakljada protiv Đilasa. Kada sam to pokazala poslali ste vaše da me gađaju životinjama da se ne bi čulo. Ne pravite budalu od sebe, previše je čak i za vaše stanje“, poručula je Tepić u tvitu.\nTepić je svojevremeno pokazivala i fotografije nastale tokom posete predsednik Srbije Novom Pazaru.\n„Ovo je Vučićevo Belivukovo obezbeđenje u Novom Pazaru, a ovo isti ti ljude dave novinare na inauguraciji Vučića 2017. godine“, rekla je tada Tepić, pokazujući fotografije na kojima se vide ljudi za koje tvrdi da pripadaju Belivukovoj kriminalnoj grupi.\nIstraživački portal KRIK, objavio je detalje saslušanja Veljka Belivuka. Tokom saslušanja, kako navodi KRIK, Belivuk je ispričao tužiocu da je od 2011. godine član vladajuće Srpske napredne stranke.\nPrethodni tekstSTARO GRACKO: 22 godine od ubistva 14 žetelaca, šiptarski teroristi i dalje na slobodi!\nSledeći tekstNEDIMOVIĆ PREBACIO: PKB je svemirski brod!


PRIZNANJE LAŽNE DRŽAVE NIKADA NIJE BILO NA DNEVNOM REDU: Dačić tvrdi da ne postoji spremnost Albanca za kompromis | Najnovije vesti - Srbija danas\n12.07.2020. • 14:06 Tanjug\nKampanja protiv nezavisnosti Kosova nije zaustavljena\nMinistar spoljnih poslova Ivica Dačić bi voleo da se što pre dođe do kompromisa Beograda i Prištine, ali smatra da za to ne postoji spremnost sa prištinske strane. Dačić je kazao da do sada tokom razgovora pitanje političkog rešenja nije bilo na dnevnom redu i da su tokom perioda kada je dijalog bio u nekoj vrsti kliničke smrti, hteli postići trajno rešenje, čega nema bez predloga.\n- Ako Priština polazi od toga da je Kosovo teritorijalno nedodirljiv integritet, onda i mi krećemo od toga da je Srbija teritorijalno nedodirljiva - kaže šef srpske diplomatije.\nNavodi da mu ponekada, kao i predsedniku Aleksandru Vučiću, dođe da povuku potpis sa Briselskog sporazuma, ali da to Srbija ne može da uradi jer je ozbiljna država.\nIstiče da su taj sporazum potpisali isključivo zbog Zajednice srpskih opština i dodaje da ni posle toliko godina od toga nema ništa, a i ne priča se više o tome.\n- Priština ide korak po korak i sistemom stavljanje noge u vrata. Idete dalje i niko se i ne seća odakle ste krenuli - kaže šef srpske diplomatije.\nUpitan da li to što se predsednik Srbije u jeku epidemije poziva na sastanke na kojima se razgovara o dijalogu Beograda i Prištine znači da se nekome žuri, Dačić kaže da se nekom manje žuri, a da bi neki voleli da se što pre završi.\n- Voleo bih da se što pre dođe do kompromisa, ali mislim da nema spremnosti za to. Hoće da ih priznamo, a ta tema nikada nije bila ni na dnevnom redu razgovora - ističe Dačić.\nKaže da su se bavili pitanjima zajednice srpskih opština, energetskog sistema, pošte, administrativnih prelaza...\nUpitan za kampanju povlačenja priznanja nezavisnosti samoproglašenog Kosova, Dačić kaže da nije zaustavljena, ali da zbog virusa korona nije bilo mnogo prilike da se time bavi.\n- Nismo se mnogo bavili, ali ja se čujem često telefonom sa ministrima da vidim kako su, da li su živi, zdravi. Za Srbiju je suštinski bitno da nastavi sa poslom održavanja dobrih odnosa - kaže Dačić.\nIvica Dačić Srbija Kosovo je srce Srbije Beograd Priština dijalog Brisel


Nova masovna pucnjava u Americi: Napadač ubio četvoro u medicinskom centru /video/ - 02.06.2022, Sputnik Srbija\nNapadač naoružan puškom i pištoljem ubio je četvoro ljudi u medicinskom centru u Tulsi u američkoj saveznoj državi Oklahoma, a zatim je, kako se pretpostavlja... 02.06.2022, Sputnik Srbija\nZamenik šerifa potvrdio je da su, u najnovijoj masovnoj pucnjavi u Sjedinjenim Američkim Državama, ubijene četiri osobe, a da je napadač takođe mrtav, po svoj prilici od rana koje je sebi naneo vatrenim oružjem, prenose agencije.Kapetan Ričard Molenberg izjavio je da je policija primila prijavu da je muškarac naoružan puškom ušao na drugi sprat jedne od zgrada kliničkog centra Sent Frensis, a da je zatim došlo do pucnjave.Dodao je da je policija pronašla i osobu za koju veruje da je napadač „jer je imao pušku i pištolj sa sobom“.Još nije jasno pod kojim je okolnostima umro napadač.Odgovori policije prilikom ovakvih incidenta našli su se pod lupom javnosti, nakon što je prošle nedelje naoružani napadač ubio 19 dece i dvoje nastavnika u školi u Teksasu, dok su policajci čekali ispred zgrade skoro sat vremena.Ministarstvo pravde SAD saopštilo je prošle nedelje da će preispitati način na koji je policija reagovala na pucnjavu u školi u gradu Juvalde.Nadležni su priznali da su učenici i nastavnici nekoliko puta zvali policiju pošto je napadač već upao u školu, a u isto vreme je više od 10 policajaca već bilo u hodniku škole, preneo je Tanjug.\nsvet, sjedinjene američke države, masovno ubistvo, pucnjava, oklahoma\n© AP Photo / Tulsa World/Ian MaulePucnjava u medicinskom centru u Tulsi u američkoj državi Oklahoma\nNapadač naoružan puškom i pištoljem ubio je četvoro ljudi u medicinskom centru u Tulsi u američkoj saveznoj državi Oklahoma, a zatim je, kako se pretpostavlja, izvršio samoubistvo, saopštila je policija.\nZamenik šerifa potvrdio je da su, u najnovijoj masovnoj pucnjavi u Sjedinjenim Američkim Državama, ubijene četiri osobe, a da je napadač takođe mrtav, po svoj prilici od rana koje je sebi naneo vatrenim oružjem, prenose agencije.\nKapetan Ričard Molenberg izjavio je da je policija primila prijavu da je muškarac naoružan puškom ušao na drugi sprat jedne od zgrada kliničkog centra Sent Frensis, a da je zatim došlo do pucnjave.\n„Kada je policija stigla na mesto događaja, nekoliko ljudi je bilo pogođeno iz vatrenog oružja a dvoje je u tom trenutku već bilo preminulo“, rekao je Molenberg.\nDodao je da je policija pronašla i osobu za koju veruje da je napadač „jer je imao pušku i pištolj sa sobom“.\nJoš nije jasno pod kojim je okolnostima umro napadač.\nOdgovori policije prilikom ovakvih incidenta našli su se pod lupom javnosti, nakon što je prošle nedelje naoružani napadač ubio 19 dece i dvoje nastavnika u školi u Teksasu, dok su policajci čekali ispred zgrade skoro sat vremena.\nMinistarstvo pravde SAD saopštilo je prošle nedelje da će preispitati način na koji je policija reagovala na pucnjavu u školi u gradu Juvalde.\nNadležni su priznali da su učenici i nastavnici nekoliko puta zvali policiju pošto je napadač već upao u školu, a u isto vreme je više od 10 policajaca već bilo u hodniku škole, preneo je Tanjug.


Gledaj.rs | Kako je pandemija promenila studentske navike?\nKako je pandemija promenila studentske navike?\nOko 65 odsto studenata izjavilo je da je održalo kontinuitet predavanja i vežbi tokom pandemije korona virusa, a 56,5 odsto smatra da su predavanja na fakultetima bolja, a oko trećini odgovara kombinovani model, pokazuju danas predstavljeni rezultati istraživanja koje je sproveo Centar za međunarodnu javnu politiku.\nKako je rečeno na onlajn konferenciji, istraživanje je obavljeno od 14. novembra do 25. decembra, učestvovalo je 1.800 ispitanika, među kojima su 64 odsto bili studenti Univerziteta u Beogradu, 20 odsto studenti Univerziteta u Novom Sadu. Oko 60 odsto studenata reklo je da je većina predavanja održana preko onlajn platformi, da su se komunikacije odvijale uglavnom preko mejla i onlajn sastanaka, prenosi FoNet.\nNa pitanje da li su profesori redukovali gradivo za 20 odsto tokom pandemije, 56,9 odsto studenata je reklo da se to nije desilo, dok je 16,9 odsto reklo da je mera poštovana, a na pitanje da li je bilo dodatnih termina kako ne bi dolazilo do gužvi na ispitima, 67,92 odsto studenata reklo je da su imali dodatne termine.\nKada je reč o predispitnim obavezama, 36 odsto reklo je da im je bila data mogućnost da odvojeno polažu predispitne obaveze od ispita, ali je oko 27 odsto predispitne obaveze i ispite polagalo zajedno, dok je 17,9 odsto reklo da su predispitne obaveze urađene kroz izradu eseja, seminarskih radova i prezentacija. Na pitanje da li su profesori menjali kriterijume tokom pandemije, 52,2 odsto je reklo da nisu.\nKada je reč o motivaciji studenata, 52,1 odsto je rekao da je bilo teže da se motivišu da uče, a na pitanje šta im je najviše nedostajalo, svaki četvrti student je rekao da mu je nedostajalo fizičko prisustvo na predavanjima, a zatim druženje, vežbe i učenje u čitaonici.\nPredstavnik Ministarstva prosvete Bojan Tubić ocenio je tokom debate "Kvalitet obrazovanja u Srbiji u doba epidemije kovid-19" da kvalitet nastave nije mnogo opao. Tubić je rekao da nije bilo konsenzusa da se uvede polaganje onlajn ispita i da bi za tako nešto bilo potrebno promeniti zakon, jer zakon propisuje da se ispiti polažu u sedištu visokoškolske institucije, te dodao da atmosfera još nije zrela za takvu inicijativu.\nDodao je da se sada menja Zakon o visokoškolskom obrazovanju i da izmena u pogledu onlajn polaganja ispita nema. Profesor Fakulteta političkih nauka Darko Nadić čestitao je danas svim studentima Dan studenata 4. april. On je rekao da se FPN dobro organizovao preko platformi, a da on sebi dok drži predavanje preko platformi izgleda kao "ludi jutjuber", ali da i dalje misli "bolje išta nego ništa", jer je bolje da se bar na neki način nastava odvija.\nRekao je da misli da bi možda trebalo doneti nekakvo rešenje da postoji mogućnost polaganja ispita onlajn u nekim situacijama, poput vanrednog stanja, a da je veliki protivnik toga da se studenti posmatraju kao neki ljudi koji će sigurno prevariti ako su onlajn.\nNadić je dodao da kada je reč o redukciji gradiva misli da je došlo do loše komunikacije na nivou svih fakulteta, jer je pored preporuke za redukciju gradiva postojalo i neformalno uputstvo da se ne spuštaju kriterijumi, te dodao da je on sam odmah smanjio obim gradiva, ali da je kod nekih kolega prevladala sujeta - kako oni da smanje gradivo koje predaju. "Imao sam dobru komunikaciju sa studentima, oni su bolje razumeli situaciju nego neki profesori", rekao je Nadić


Fajnenšal tajms: Pokušaj državnog udara u CG da se zemlja omete na putu ka NATO – ASinfo Portal\nRusija aktivno koristi svoje kulturne veze s pravoslavnim narodima Balkana, dok se uticaj EU na region smanjuje zbog topljenja perspektive proširenja EU, piše “Fajnenšel tajms“.\nU EU i NATO-u pokušavaju da odgonetnu sa koje strane će stići naredni izazov od Rusije. Po mišljenju novinara „Fajnenšel tajmsa“, oni ne treba da se brinu za baltičke zemlje, već za Jugoistočnu Evropu – Balkan.\nNakon devedesetih godina prošlog vijeka, koje su obelježili ratovi na Balkanu, došlo je do stabilizacije zahvaljujući podršci SAD i možda dalekoj, ali perspektivnoj integraciji sa EU, što je na kraju pomoglo da se objedini narod bivše Jugoslavije, kao što se to desilo sa Francuskom i Nemačkom.\nSada, u pozadini ekonomske krize, talasa izbjeglica, „bregzita“ i rasta nacionalizma u Evropi, novo proširenje EU teško da može da se predvidi, dok Donalda Tramp izgleda uopšte nije zainteresovan za zemlje na margini Evrope, piše list. Ta činjenica otvara Rusiji mogućnost da pruži otpor širenju uticaja EU i SAD i da pokuša da izmijeni saveze, pa čak i granice.\n“Moskva koristi svoje kulturne veze sa pravoslavnim slovenskim narodima.“\nPrema riječima autora članka, kakva god previranja da se dešavaju na Balkanu, ruka Moskve će biti negde okolo. On tvrdi da je pokušaj oktobarskog državnog udara u Crnoj Gori, koji su prvo pripisivali srpskim nacionalistima, u stvari bio organizovan uz podršku ruskih specijalnih službi, kako bi se zasmetalo da zemlja uđe u NATO. Voz koji je krenuo prema Kosovu sa natpisom “Kosovo je Srbija“ proizveden je u Rusiji. Osim toga, Rusija podržava nacionalistički raspoloženog predsjednika Republike Srpske Milorada Dodika, koji poziva na otcepljenje od Bosne i Hercegovine, a u krizi u Makedoniji podržava stranu koju ne podržava EU.\nKako bi se u regionu pružio otpor Rusiji i kako se ne bi dozvolilo prisustvo ruske vojske, SAD i EU treba da se bore za simpatije stanovnika Balkana. Bez obzira na savetnike i činovnike Donalda Trampa, kao i na njegove lične stavove i poglede, postoji vjerovatnoća da će SAD ostati zainteresovane za razvoj Evrope.\nUostalom, čak i ako je perspektiva ulaska Balkana u EU maglovita, Evropa posjeduje poluge uticaja na tu situaciju. Kao izvor pomoći, investicija i po trgovinskim odnosima EU značajno prevazilazi Rusiju.\nBez obzira na kulturne veze sa Rusijom, praktično cijeli migracioni talas sa Balkana odlazi u Evropu.\n„Prije svega, za to je potrebna politička volja. Bez toga najproblematičniji ugao Evrope može da se surva u svoju tamnu prošlost, što može da ima opasne posljedice po čitav kontinent“, zaključuje „Fajnenšel tajms“, prenosi “Sputnjik”.


Streljaštvo: Prva pobeda Tijane Dimitrijević – Semendria\nStreljaštvo: Prva pobeda Tijane Dimitrijević\n26. april 2015. SPORT – Prvu pobedu u šestom kolu druge Lige smederevskih osnovnih škola u streljaštvu ostvarila je Tijana Dimitrijević u kategoriji starijih pionirki sa odličnih 176 krugova. Najbolji stariji pionir je Veljko Ilić sa 175 krugova. Rezultat dana i šestu uzastopnu pobedu sa 181 krugom imala je Natalija Tasić u kategoriji mlađih pionirki, a Nemanja Živojinović je sa 163 kruga drugi put zaredom najbolji mlađi pionir. Takmičenje je održano u četvrtak 23. aprila na Strelištu u Sportskoj hali Smederevo.\nTijana Dimitrijević (OŠ „Dimitrije Davidović) je sa odličnih 176 krugova zabeležila svoju prvu pobedu u kategoriji starijih pionirki u šestom, pretposlednjem kolu druge Lige smederevskih osnovnih škola u streljaštvu. Sa vrlo dobrih 173 kruga Jovana Lazić bila je druga, a Iva Jovanović treća sa 163 kruga i boljom poslednjom serijom od četvrtoplasirane Katarine Botić (sve tri OŠ „Dr Jovan Cvijić“). Ovogodišnji prvak Centralne Srbije i još uvek aktuelni Prvak Srbije od prošle godine Veljko Ilić (OŠ „Sveti Sava“) pobedio je kod starijih pionira sa 175 krugova, ispred ovogodišnjeg pobednika gradskog školskog takmičenja Uroša Ćorovića (OŠ „Dimitrije Davidović“) sa 171 krugom, a sa boljom poslednjom serijom treći je bio Ivan David (OŠ „Branislav Nušić“) sa 170 krugova, koliko je imao i četvrti Luka Jevtić (OŠ „Dositej Obradović“).\nAktuelna prvakinja Centralne Srbije i, od prošle nedelje, državna vicešampionka školskog prvenstva Natalija Tasić (OŠ „Dr Jovan Cvijić“) sa 181 krugom zabeležila je svoju šestu pobedu u kategoriji mlađih pionirki. Drugo mesto osvojila je Vera Petronijević (OŠ „Dr Jovan Cvijić“), koja je pucala 142 kruga, a treće Jovana Popović (OŠ „Jovan Jovanović Zmaj“) sa 135 krugova. Kad mlađih pionira drugu pobedu zaredom ostvario je Nemanja Živojinović (OŠ „J. J. Zmaj“) sa 163 kruga. Drugi je bio Marko Novković (OŠ „Branko Radičević“) sa 158 krugova, a treći Ivo Barjaktarević (OŠ „Dimitrije Davidović“) sa 156 krugova.\nU ovom kolu nastupilo je ukupno 36 pionira i pionirki.\nEkipno, šesto kolo uzastopno najbolje su pionirke OŠ „Dr Jovan Cvijić“ sa 517 krugova, dvostruke pobednice Državnog školskog prvenstva prošle i ove godine. Drugo mesto pripalo je ekipi OŠ „Dimitrije Davidović“ sa 497 krugova, a treće OŠ „Branislav Nušić“ sa 287 krugova. I kod pionira šesta pobeda zaredom OŠ „Dositej Obradović“ sa 500 krugova. Drugo mesto osvojila je ekipa OŠ „Jovan Jovanović Zmaj“ sa 456 krugova, a treće OŠ „Branko Radičević“ sa 453 kruga.\nTakmičenje je održano u četvrtak 23. aprila na Strelištu u Sportskoj hali Smederevo.\nSedmo, poslednje kolo druge Lige smederevskih osnovnih škola u streljaštvu održaće se sledeće nedelje. Posle toga biće poznati finalisti, po 8 najboljih, u konkurenciji pionira i pionirki, iz lige, takmičiće se u finalu drugog Smederevskog kupa za učenike osnovnih škola, koje će biti održano u maju.\n« Streljaštvo: Cvijićeva odbranila titulu, Tadićeva nova vicešampionka\nStreljaštvo: Dominacija ekipe „New Press-a“ »


Regioni - datum: 2019-04-22 NOVI PROTEST ZA ODBRANU RIJEKE BUKOVICE ZAKAZAN ZA 1. MAJ\nRijeka Bukovica, mjesto na kojem je predviđena gradnja hidrocentrale Eko-turizam umjesto hidrocentrala\n<strong>ŠAVNIK – Ekološki pokret (EP) „Donja Bukovica“ i mještani nekoliko šavničkih sela, koji žive uz tok rijeke Bukovice, 1. maja organizovaće novi protest kojim će upozoriti nadležne da neće dozvoliti gradnju mini-hidrocentrala na tom području. Prema dozvoli Vlade, gradnjom dvije mini-centrale vodotok Bukovice za proizvodnju struje treba da koristi podgorička firma „Hidra MNE“, ali radove već skoro godinu odlažu mještani i ekološke organizacije. Kako je istakao Miodrag Karadžić iz Društva mladih ekologa Nikšića, rijeka Bukovicanastaje ispod obronaka Ivice i Durmitora, i posjeduje izuzetan kvalitet vode koja se u dva postrojenja pakuje i prodaje.\n– Nesumnjivo je da će izgradnja malih hidroelektrana prouzrokovati trajne negativne ekosistemske i reljefne posledice za rijeku i njenu okolinu. Podržavamo argumentovanu borbu lokalne zajednice za zaštitu rijeke i ujedno pozivamo nadležne institucije da ozbiljno uzmu u obzir sve argumente lokalne zajednice o težnji da se Bukovica zaštiti i ponište rješenja o izdavanju građevinske dozvole za gradnju mini-hidrocentrala – istakao je Karadžić.\nNamjera da se deset kilometara toka Bukovice „stavi“ u cijevi protivna je i prostorno-urbanističkom planu Opštine Šavnik prema kojem je pejzaž njene kanjonske doline označen kao poseban.\n– Mnogo bi unosnije, korektnije i isplativije za lokalnu zajednicu bilo da se tok Bukovice eko-turistički valorizuje. U rijeci živi autohtona pastrmka koja će nestati presijecanjem i izgradnjom mini-centrala, a, sa druge strane, može postati jedan od glavnih oslonaca za eko-turistički razvoj kompletnog kraja – smatra Karadžić.


Dosadni remi - Evropske lige, Fudbal\nSite Default 24.11.2012., 20:30\nOdigran je poslednji meč dana kada je 13. kolo Premijer lige u pitanju, a Aston Vila i Arsenal su remizirali bez golova. Jako loše prvo poluvreme i nešto bolje drugo smo imali priliku da vidimo, ali golova nije bilo.\nArsenal je tako peti put remizirao ove sezone, a uz pet pobeda i tri remija ovo je najgori start u poslednjih 16 godina od kako je na klupi Arsen Venger. Vila može da bude zadovoljna zbog osvojenog boda, sada su i pobegli iz zone ispadanja.\nArsenal ima 20 bodova i nalazi se na, za njih jako lošem, šestom mestu, dok je Vila sada 17. sa deset bodova. U vanrednom kolu koje je na programu u utorak i sredu, Vila dočekuje Reding, a Arsenal ima teško gostovanje Evertonu.\nArsenalAston Vilapremier liga\nPrethodna vest Đukić opet do tri boda\nSledeća vest Maldonado popio kaznu\nĐukić opet do tri boda


Projekat „Azbuka za izvoz“ sprovela je RAREI Beograd uz finansijsku podršku Razvojne agencije Srbije, u okviru Programa podrške izvoznicima u 2017. godini.\nCilj projekta je stvaranje uslova za internacionalizaciju poslovanja MMSPP na nivou regiona Beograd, a specifični ciljevi projekta su podrška unapređenju izvoznih performansi MMSPP u regionu Beograda, obezbeđivanje preduslova za razvoj strategije izvoza i umrežavanje MMSPP sa relevantnim institucijama.\nU ime RAREI Beograd, preduzetnicima se obratila direktor Snežana Radinović, koja je pozdravila sve učesnike i prisutne, zahvalila je Razvojnoj agenciji Srbije i Gradu Beogradu na podršci u realizaciji projekta „Azbuka za izvoz”.\nZajednički nam je interes da podignemo privredu grada Beograda na viši nivo, a obuka mikro, malih i srednjih preduzeća i preduzetnika jedan je od tih načina. Obuka kroz projekat „Azbuka za izvoz” je omogućila da ti preduzetnici dobiju veštine i znanja kako da plasiraju svoje proizvode na inostrano tržište – ukazala je Radinovićeva u hotelu „Zira”. Ona je istakla da se Regionalnoj agenciji za razvoj i evropske integracije „Beograd” samo tokom 2017. godine prijavilo 320 preduzetnika – početnika u poslovanju. To je, prema njenim rečima, potvrda da postoji potreba naših privrednika da budu podržani u određenoj fazi svog poslovanja.\nU ime Razvojne agecije Srbije na završnoj konferenciji obratila se Natalija Terzić koja je istakla da je Razvojna agencija Srbije u 2017. godini kroz programe koje je realizovala podržala 530 korisnika. Ukupan iznos dodeljenih bespovratnih sredstava je preko 240 miliona dinara. U 2018. godini Razvojna agecija Srbije nastaviće se sa programima podrške sektoru MMSPP, istakla je Terzićeva.\nNa konferenciji su predstavljeni proizvodi kompanija učesnika projekta i dodeljeni su im sertifikati.\nMore in this category: « RAREI na Sajmu obrazovanja\tIzabrani najbolji mentori Srbije na dodeli priznanja “Mentor Awards” »


U procesu protiv Karadžića iskaz dala dvojica svedoka odbrane\nNastavljajući odbranu pred Tribunalom u Hagu, bivši predsednik Republike Srpske Radovan Karadžić danas je kroz iskaze svedoka odbrane Dragana Šojića i Mihajla Vujasina opovrgavao optužbe za teror nad civilima u Sarajevu artiljerijskim gađanjem granatiranjem i gađanjem iz snajpera i za progon nesrpkog stanovništva.\nSvedok Šojić, koji je bio zvaničnik srpske opštine Novo Sarajevo, izjavio je da "nikada nije čuo" da je Srpska demokratska stranka, čiji je istaknuti član bio, imala nameru da progoni građane muslimanske i hrvatske nacionalnosti.\nŠojić navodi da su krizni štabovi SDS u srpskim opštinama bili formirani zbog priprema Muslimana i Hrvata za rat, a njihov cilj je bilo održavanje normalnog života u uslovima neposredne ratne opasnosti.\nOpštinska ratna predsedništva, kako je rekao, nisu imala nameru da "proganjaju ili unište" nerspske zajednice.\nSvedok je potvrdio da je, početkom rata, "u haosu" na Grbavici bilo "pljačke i ubijanja", ali da su vlasti to uspele da suzbiju.\nKazao je i da je čuo za Veselina Vlahovića, zvanog, Batko koji je "predstavljao podjednaku opasnost za sve stanovnike Grbavice, bez obzira na nacionalnost" i da je "s olakšanjem" primio vest da Vlahović "treba da bude uhapšen i procesuiran".\n- Ubrzo je nestao i ne znam šta je bilo s njim posle - rekao je Šojić.\nZbog zločina nad nesrpskim civilima na Grbavici, Vlahoviću se sudi pred Državnim sudom u Sarajevu, nakon hapšenja u Španiji.\nŠojić koji je od juna 1992. do decembra 1993. bio u četi pod komandom Slavka Aleksića - koga je opisao kao "osobu izuzetnih ljudskih, a pre svega vojnih kvaliteta" - na sarajevskom Jevrejskom groblju, negirao je da je to bila jedinica Srpskog četničkog pokreta.\nJedino po čemu je ta četa bila izuzetna, po rečima svedoka, bilo je to što je odbranila svoje položaje tokom rata.\nU unakrsnim ispitivanju, tužiteljka Katrina Gustafson pitala je svedoka zar duga kosa i brada koje je Aleksić nosio, kao i titula "vojvode" koju je isticao, nisu karakteristične za četnike, na šta je Šojić odgovorio da je Aleksić "naprotiv, imao\nprosvećeno lice" i "u nekim momentima više ličio na Mojsija".\nKazao je i da "nikada nije čuo" da Aleksić sebe naziva "vojvodom", a pri tom iskazu je ostao i nakon što mu je tužiteljka pokazala dokument na kojem se Aleksić tako potpisao.\nOdgovarajući na pitanja tužiteljke, Šojić je opovrgavao da su srpski krizni štabovi bili formirani već u decembru 1991. u skladu sa uputstvom vrha SDS, zvanim "varijanta A i B" o preuzimanju vlasti u opštinama sa srpskom većinom, ali i tamo gde su Srbi manjima. Svedok je rekao da to uputstvo nikada nije video.\nPosle Šojića, u Karadžićevu odbranu svedočio je pukovnik Mihajlo Vujasin koji je bio zamenik komandanta Rajlovačke brigade VRS, a zatim načelnik Inženjerije u Komandi Sarajevsko-romanijskog korpusa (SRK) VRS.\nVujasin je ponovio iskaz drugih oficira SRK koji su svedočili pre njega. Izjavio je da cilj Korpusa nije bio da "udje u Sarajevo", nego da odbrani srpske teritorije i stanovništvo i spreči proboj Armije BiH iz grada.\nVujasina će sutra unakrsno ispitivati tužioci. Karadžić je optužen i za genocid u Srebrenici; progon Muslimana i Hrvata širom BiH i uzimanje za taoce "plavih šlemova" UN, 1992-95.


Tadićev potpis na izmene zakona\nPredsednik Boris Tadić potpisao Zakon o izmenama i dopunama Zakona o Agenciji za borbu protiv korupcije. Agencija najavila podnošenje inicijative Ustavnom sudu Srbije o oceni ustavnosti tog zakona.\nNakon što je Skupština Srbije 28. jula usvojila izmene i dopune Zakona o Agenciji za borbu protiv korupcije, koje daju mogućnost funkcionerima da obavljaju više javnih funkcija, predsednik Boris Tadić >> Pročitaj celu vest na sajtu RTS << danas je potpisao taj Zakon, potvrđeno je u kabinetu predsednika.\nU Agenciji za borbu protiv korupcije agenciji Tanjug je rečeno da se neće oglašavati, ali da je njihov sledeći korak podnošenje inicijative Ustravnom sudu Srbije o oceni ustavnosti tog zakona.\nUsvojene izmene Zakona predviđaju da je funkcioner, koji se 1. januara ove godine zatekao na više funkcija, a nije se do 1. aprila opredelio koju će nastaviti da obavlja, dužan najkasnije do 1. septembra da obavesti Agenciju koje sve funkcije, poslove ili delatnosti obavlja.\nPoslanici su usvojili amandman poslanika Batića kojim se omogućuje da funkcioner može da nastavlja obavljanje jedne javne funkcije, bilo da je odbornik, vojvodjanski poslanik ili narodni poslanik.\nNakon utvrđivanja da li postoji sukob interesa, Agencija određuje rok, ne duži od 30 dana, u kojem je funkcioner dužan da prestane sa vršenjem nespojivih funkcija, navodi se u amandmanu.\nDodat je, međutim, stav po kome se od postupanja Agencije izuzimaju funkcioneri koji uz jednu javnu funkciju obavljaju i drugu na koju su izabrani neposredno od građana, kao i funkciju koju su zakonom i drugim propisom obavezni da vrše.\nDirektorka Agencije za borbu protiv korupcije Zorana Marković pozvala je juče predsednika Tadića da ne potpiše izmenjeni zakon o toj agenciji navodeći da se njime "ozbiljno dovodi u pitanje demokratska kontrola vlasti".\nIzvor: Blic, 31.Jul.2010, 01:15\nPredsednik Srbije Boris Tadić potpisao je izmene Zakona o Agencija za borbu protiv korupcije, kojima se funkcionerima dozvoljava da ostanu na više funkcija. ..Oni koji imaju razumevanje za ovakav gest predsednika kažu da bi njegovo odbijanje da potpiše zakon dovelo samo do kupovine vremena jer je...


Rusija, Velika Britanija i Austrija najviše uložile u BiH protekle godine | Visoko.co.ba\nNaslovnica BiH Rusija, Velik...\nRusija, Velika Britanija i Austrija najviše uložile u BiH protekle godine\nUkupne direktne strane investicije u Bosni i Hercegovini, u periodu januar-septembar 2014, iznosile su 554,5 miliona KM.\nA prema podacima Centralne banke BiH (CBBH), najviše novca, i to 186,3 miliona KM, uložila je – Rusija. Slijede Velika Britanija sa 110,9 miliona KM, te Austrija s 49,4 miliona i Luksemburg sa 43,6 miliona KM.\nNo, ekonomisti upozoravaju da naša zemlja dosad nije imala nijednu zaista značajnu investiciju, a nema naznaka da će se nešto konkretno desiti uskoro, piše piše Radiosarajevo.\nČlanak prijeVIDEO: Odred izviđača “Visoko” uz brojne aktivnosti ljeto provodi u raftingu na rijeci Fojnici\nSljedeći članakVIDEO: Odron na Bistričaku kod Zenice: Četverogodišnja djevojčica u životnoj opasnosti


“Najki” krade “Adidasu” Real, spreman da otplati i Nejmara – BiGportal.ba\n“Najki” krade “Adidasu” Real, spreman da otplati i Nejmara\nJedna od najpoznatijih kompanija sportske opereme “Najki” ponudila je Real Madridu pomoć oko dovođenja napadača Pari Sen Žermena Nejmara.\n“Najki” je voljan da pomogne u isplaćivanju Brazilca ukoliko Real raskine ugovor sa ”Adidasom”, piše španski list “As”.\nAmerička sportska marka bi dala veliki deo Nejmarovog obeštećenja koje iznosi 400 miliona evra.\nMadridskom klubu je “Adidas” sponzor od kojeg zarađuju 40 miliona evra godišnje i ugovor sa nemačkim brendom traje do 2020. godine. Nedavno je Real odbio da produži saradnju, što je pokrenulo spekulacije o realizaciji astronomskog transfera brazilskog reprezentativca.\nPredsednik PSŽ Naser-al Kelaifi je već doputovao u Brazil, gde se nalazi Nejmar na oporavku od operacije stopala i pretpostavlja se razgovaraju o njegovoj budućnosti u klubu. Dok su se u glavnom gradu Francuske sastali čelnici Reala i Nejmarov otac, javlja “As”.\nProšle godine su se pojavile informacije da će ‘Kraljevski klub’ potpisati novi, desetogodišnji ugovor sa kompanijom “tri crte” vredan milijardu evra, ali su španski novinari izgleda došli do novih saznanja.\n“Najki” je inače jedan od najvećih sponzora prve zvezde tima Kristijana Ronalda.


Partizan uz dosta muka savladao Čukarički (1:0) – Sport ONLINE\n05/12/2020 Radio Sport Domaći fudbal, Fudbal, Vesti 0\nPartizan slavi rezervistu Nikolu Štulića. Golobradi napadač ušao je u igru u 58. minutu, da bi u 86. slomio otpor žilavog Čukaričkog i doneo crno-belima važnu pobedu u derbiju 17. kola Superlige Srbije 1:0 (0:0).\nCrno-beli su na jedvite jade uspeli da savladaju Čukarički, a meč u Humskoj je u potpunosti opravdao naziv derbija.\nMirovale su mreže u prvom poluvremenu, gde je bilo šansi, ali ne ne peviše onih pravih da bi se zatresla mreža Stojkovića ili Petrovića.\nNastavak je doneo pregršt izmenam, i upravo one su uslovile da dođe do promene rezultata. Mladi 19-godišnji Nikola Štulić, kojeg su mnogi očekivali kao startera u meču 17. kola Superlige zbog činjenice da je Filip Holender pozitivan na koronavirus, dok je Bajbek povređen, morao je da čeka šansu od Stanojevića, i dočekao je u 58. minutu.\nUšao je umesto Filipa Stevanovića, da bi u 86. minutu odlično reagovao na asistenciju Sejdube Sume, te je između dvojice čuvara Čukaričkog uspeo da pošalje loptu u mrežu i da donese Partizanu tri velika i važna boda za ostanak u šampionskoj trci sa Crvenom zvezdom.\nLider Superlige ima 44 bodova, Partizan je drugi sa 38, ali uz meč više. Trećeplasirana Vojvodina ima 36, a Čukarički 29 bodova.\nPartizan vezao pet pobeda pod vođstvom novog trenera Aleksandra Stanojevića, dok Čuka ne zna za poraz na sedam mečeva zaredom.\nVeliki problem za crno-bele je izostanak napadača, jer Filip Holender ima koronu, Žan Kristof Bajbek još nije spreman posle povrede, dok je van stroja i Lazar Marković.\n“Možete da imate pet, šest povređenih igrača, imamo veliki fond, nego je problem što su svi na istoj poziciji. Stvarno je to problem, samo da preguramo ovu godinu nekako”, rekao je Stanojević, između ostalog, u najavi derbija kola u Humskoj.\nKragujevački vaterpolisti „potopili“ nemački Potsdam (15:7) u Kupu Evrope


Francuski ministar spoljnih poslova: Hariri nije u kućnom pritvoru u Saudijskoj Arabiji - 10.11.2017, Sputnik Srbija\nFrancuski ministar spoljnih poslova Žan-Iv le Drijan izrazio je danas uverenje da se bivši libanski premijer Saad el Hariri ne nalazi u kućnom pritvoru u... 10.11.2017, Sputnik Srbija\nvesti, svet, francuska, saudijska arabija, liban, žan-iv le drijan, saad hariri\n„Mislimo da se (Hariri) slobodno kreće i važno je da pravi sopstvene izbore“, rekao je Le Drijan za radio „Evropa 1“.\nRojters navodi da se francuski ambasador susreo sa Haririjem u četvrtak, pre neplanirane posete predsednika Francuske Emanuela Makrona Rijadu kako bi se sastao sa krunskim princom Muhamedom bin Salmanom.\nNije poznato, dodaje agencija, da li je Makron imao ikakav kontakt sa Haririjem tokom svoje posete Saudijskoj Arabiji.\nLibanski premijer Saad el Hariri prošlog vikenda je podneo ostavku na tu funkciju u šokantnom obraćanju iz Saudijske Arabije.\nRijad je u međuvremenu zapretio da će se Liban smatrati neprijateljskom zemljom sve dok je militantna grupa Hezbolah u libanskoj vladi.\nIstovremeno, neimenovani visoki političar blizak Haririju rekao je da mu je Saudijska Arabija naložila da podnese ostavku i stavila ga u kućni pritvor, dok treći izvor blizak situaciji kaže da Saudijska Arabija kontroliše i ograničava njegovo kretanje.


Borba protiv Islamske države: Rusija poslala avione, SAD razmatra angažovanje kopnenih snaga - Vijesti.me\nSVJETSKE SILE PROTIV TERORISTA\nFoto: Beta-AP Autori: Tanjug, BETA\nRuska vojska uputila je nove borbene avione u Siriju, nakon što su nedavno ponovo eskalirale tenzije između Moskve i Ankare koja tvrdi da je Rusija nedavno narušila turski vazdušni prostor.\nAvioni tipa Su-35 razmješteni su u vazdušnoj bazi Hemeimem u Siriji, izjavio je danas portparol ruskog ministra odbrane Igor Konašenkov ne precizirajući o koliko aviona se radi.\nRuski mediji navode da je riječ o četiri aviona, prenosi AP.\nRuski vojni avioni dosad su učestvovali u oko 6.000 misija od kad je Moskva pokrenula vazdušnu kampanju protiv položaja takozvane Islamske države u Siriji prije četiri mjeseca.\nKonašenkov je rekao da su ruski vojni avioni samo prošle nedjelje izveli 468 borbenih misija i da svi oni sada lete u pratnji ruskih ili sirijskh lovaca.\nOn je danas ponovo demantovao navode Turske da je ruski avion narušio turski vazdušni prostor, dodavši da Ankara nije pružila nijedan dokaz za to.\nSAD najavile mogućnost većeg angažovanja kopnenih snaga\nSAD su danas najavile mogućnost većeg angažovanja kopnenih snaga u borbi protiv Islamske države u Iraku i Siriji.\nAmerički komandant operacija protiv Islamske države Šon Mekfarland rekao je u Pentagonu da će mu biti potrebno više vojnika SAD i članica koalicije u borbi protiv te ekstremističke grupe u Iraku i Siriji.\nGeneral Mekfarland rekao je novinarima da razmatra razne mogućnosti za pojačanje pritisaka na Islamsku državu i naveo da bi neke opcije uključivale i veće angažovanje snaga na terenu koje bi pomogle iračkim i sirijskim snagama.\nOn, međutim, nije precizirao da li bi to bili instruktori ili borbene snage.\nSpremite se Crnogorci...sad oni koji su za NATO i koji su sjutra spremni tuđu đecu i sinove da šalju u ratove i krvoprolića..sad ih treba poslat u Siriju i Irak da vide kako je takom malom narodu ginut za najvećeee????!!!!!!!\na sto razmatraju saudijska arabija i turska?


RTCG - Radio Televizija Crne Gore - Nacionalni javni servis :: Društvo :: Prevoz đaka je dogovor opštine, prevoznika i roditelja\nMINISTARSTVO PORUČUJE 17. 09. 2019. 13:25 >> 13:24 0\nPrevoz đaka je dogovor opštine, prevoznika i roditelja\nSavjet roditelja može sa prevoznikom da dogovori prevoz učenika, poručeno je iz Ministarstva prosvjete povodom protesta u vezi sa prevozom učenika u Beranama.\nIz Ministarstva, kako kažu, ponovo podsjećaju, da ono nema nikakve nadležnosti u vezi sa organizacijom gradskog i međugradskog prevoza i linija u opštini Berane.\n"Riječ je o nadležnostima opština i drugih organa koji se bave prevozom, dok Ministarstvo participira u cijeni karte. Ovo ističemo ne kako bi se prebacivala odgovornost, jer smo nažalost bili svjedoci toga u prethodnim danima čak i previše, već da bismo, na samom početku, razjasnili propise i olakšali komunikaciju", poručuju iz Ministarstva.\nLokalna samouprava, podsjećaju, obavlja poslove u skladu sa potrebama lokalnog stanovništva, poput obezbjeđenja gradskog i prigradskog saobraćaja. Redovno odvijanje obrazovno-vaspitnog procesa svakako jeste javani interes. U međumjesnom saobraćaju učenici ostvaruju ovo pravo koristeći javni prevoz, navode iz Ministarstva.\n"U izuzetnim slučajevima, ukoliko prevoz nije organizovan ili ne odgovara potrebama učenika, isti može biti u organizaciji Savjeta roditelja, kome je data mogućnost da zaključi ugovor sa prevoznikom. Stoga cijenimo da bi najbolje rješenje bio dogovor nadležnih opština sa prevoznicima i savjetom roditelja uz asistenciju škole", kažu u Ministarstvu.\nNapominju da je Ministarstvo prosvjete ipak, iako nije nadležno za organizaciju prevoza, odlučilo da finansira nabavku 30-ak školskih vozila vrijednih skoro 2 miliona eura, koja će, ukoliko tenderske procedure budu išle očekivanom dinamikom, biti pribavljena ove školske godine.\nTo će, kažu, umnogome olakšati prevoz đaka u područjima u kojima je najteže organizovati redovne linije.\n"Dakle, bavimo se đacima i mimo svojih nadležnosti, ali cijenimo da je u ovom momentu i za dati slučaj najcjelishodniji dogovor na relaciji opština – savjet roditelja - prevoznik".\nDodaju da se podrazumijeva da će Ministarsvo pratiti dešavanja, jer im interes učenika na prvom mjestu.\nMinistarstvo prosvjete Berane prevoz đaka\nCijepanje zastave odraz stanja u društvu\n14. 02. 2020. 14\nSamo ako poštujemo svoje, možemo poštovati tuđe\n13. 02. 2020. 9\nCijepanje zastave sramota za društvo\n13. 02. 2020. 44


Buš: SAD će stabilizovati tržište i zadržati vodeću ulogu u svetskoj ekonomiji\nPredstavnički dom američkog Kongresa usvojio je revidiranu verziju kontroverznog vladinog plana za spasavanje ugroženog finansijskog sektora u vrednosti od 700 milijardi dolara. Senat je istu meru usvojio sredinom nedelje, pošto je prethodno Predstavnički dom odbacio originalnu verziju plana, čime je izazvao najveći pad vrednosti indeksa u istoriji Volstrita. Iako je zakon stupio na snagu pošto ga je predsednik Buš potpisao tokom popodneva, američka finansijska tržišta završila su dan u minusu.\nIndeksi na njujorškoj berzi ostvarili su velike dobitke u petak ujutro, u očekivanju da Predstavnički dom usvoji revidirani vladin plan za spasavanje finansijskog sektora. Međutim, odmah pošto je predsednik Buš potpisao zakon - vrednosti indeksa su pale. Evropske berze završile su dan u plusu, ali su azijske takođe pale.\nGeneralni sekretar Konferencije Ujedionjenih nacija o trgovini i razvoju, Supačaj Paničpakdi izjavio je da je plan američke vlade tek prvi korak u velikoj reformi finansijskog sistema SAD.\n"Ovim se samo sprečava da dođe do produbljenja krize – to ne znači da smo već uspeli da se izborimo sa osnovnim problemima. Stoga mora da se dobro razmisli o načinu na koji su finansijske institucije bile vođene i regulisane, kako u SAD, tako i širom sveta".\nNeki američki zakonodavci, poput Barbare Li, demokrate iz Kalifornije, glasali su protiv plana u ponedeljak, ali su promenili mišljenje u petak.\n"Nećemo uspeti da čarobnim štapićem preokrenemo situaciju u ekonomiji, promenimo trend rasta nezaposlenosti i li okončamo ovu recesiju u kojoj se nalazimo. Moramo da budemo iskreni o tome, ali moramo i da budemo obazrivi, kako bi naši stariji sugrađani mogli da imaju poverenja da su im penzije sigurne. I nadam se da ćemo uspeti da sprečimo da ova finansisjka kriza donese još veću štetu svakodnevnom životu naših birača".\nDrugi, poput Merilčin Masgrejv, republikanke iz Kolorada, ostali su pri ranijem stavu.\n"Poreski obveznici generacijama plaćaju zbog naše brzopletosti, a nema garancije da će ikada videti korist od toga. Ne bismo trebali da nagrađujemo loše ponašanje. Volstrit neće morati da nauči lekciju, a mi ne činimo ništa da ga sprečimo da ponovo našu ekonomiju odvede u ćorsokak".\nSkoro svi članovi Predstavničkog doma takmičiće se za novi mandat za mesec dana, a pisma, elektornska pošta i telefonski pozivi koji su stizali u njihove kancelarije pokazali su ogromno protivljenje vladinom planu. Predsednik Buš je potpisao zakon ubrzo posle glasanja u Predstavničkom domu, zahvalio se zakonodavcima obe stranke na podršci i istakao da usvajanje zakona šalje snažan signal tržištima širom sveta.\n"Pokazali smo svetu da će SAD stabilizovati naše finansijsko tržište i zadržati vodeću ulogu u svetskoj ekonomiji"\nUprkos činjenici da su berzanski indeksi na kraju jučerašnjeg dana bili u minusu, ekonomsita firme Standard & Poor Dejvid Vajs kaže da će plan o spasavanju finansijkog sektora ublažiti pritiskak na tržište i povratiti poverenje investitora.\n"Očekujemo da zakon uradi dve stvari koje će pomoć i kreditnim tržištima: prvo, da skine s tržišta mnogo loših investicija, što će dati mogućnost bankama da izdaju neke nove zajmove. Drugo, određivanje cene te imovine, trebalo bi da pomogne tržištu da funkcioniše"\nAnalitičari međutim kažu da ne treba očekivati rezultate odmah. Poslednji ekonomski parametri pokazuju da je nezaposlenost i dalje velika - preko šest odsto – dok cene kuća i stanova, kao i potrošnja nastavljaju da padaju.


Sindikat: Penzioneri jedva preživljavaju\nPenzioneri sve teže podnose neustavno umanjenje penzija, jer su one i pre toga realno umanjene i to oko 20 odsto u poslednje četiri godine, saopštio je danas Sindikat penzionera Srbije.\nJedan od protesta penzionera\nKako je navedeno, penzioneri više nisu u stanju ni sami da prežive, a kamoli da pomažu svoju slabo plaćenu ili nezaposlenu decu i unuke, što su poslednjih decenija redovno činili.\n"To direktno utiče i na oporavak naše privrede jer smanjenje potrošnje dovodi do smanjenja proizvodnje", ističu u Sindikatu penzionera Srbije.\nTaj sindikat podseća da je prošlo devet meseci otkako su smanjene penzije u Srbiji takozvanim Zakonom o privremenom uređivanju načina isplate penzija, zbog čega je Sindikat penzionera odmah podneo inicijativu Ustavnom sudu tražeći ocenu ustavnosti i zakonitosti tog zakona, jer su penzije stečeno pravo.\n"Devet meseci Ustavni sud se ne izjašnjava tim povodom, mada je posle protestnog okupljanja penzionera na Trgu Nikole Pašića u Beogradu, 15.aprila ove godine, izdao saopštenje u kojem je najavio da će to učiniti do kraja maja meseca. I pored tog obećanja Ustavni sud i dalje ćuti, što je nedopustivo", navodi se u saopštenju.\nSindikat tvrdi da je stručna javnost gotovo jednoglasna u oceni da je Zakon o smanjenju penzija društveno neopravdan, pravno neodrživ i ekonomski štetan.\n"Svi pravni eksperti ocenjuju da je njime pored Ustava prekršeno i nekoliko zakona. Očigledno da je to jasno i sudijama Ustavnog suda, pa se zbog toga ne izjašnjavaju, jer da je obrnuto, da je taj zakon u skladu sa Ustavom, oni bi odavno to saopštili javnosti", kažu u sindikatu.\nUstavni sud je u obavezi da što pre odgovori na zahteve da oceni ustavnost pomenutog zakona, kako bi sindikat u slučaju negativnog odgovora mogao da koristi druga pravna sredstva i pravdu potraži pred međunarodnim sudom u Strazburu, navedeno je u saopštenju.


Protest Inicijative Ne da(vi)mo Beograd zbog rušenja objekata u Savamali\nBeta\t 10. juna 2016. 13:00\nInicijativa “Ne da(vi)mo Beograd” organizuje u subotu, 11. juna, u 18 časova ispred Skupštine Beograda protest i šetnju “Čiji grad?” gde će, kako su naveli, zahtevati odgovornost svih koji su umešani u rušenje objekata u Savamali.\n“Mesec dana od prvog protesta ponovo izlazimo na ulice da se suprotstavimo lažima, strahu i nasilju. Izlazimo na ulice da pokažemo da ne pristajemo na otimanje naših gradova, domova i života. Idemo na ulice jer su ulice naše, naši su i gradovi i naša će biti poslednja”, navedeno je u pozivu te inicijative na Fejsbuku.